Mengapa Huawei nova 2i Berjaya Ketepikan OPPO F7 Dan Vivo V9? Jom baca…

Siri Huawei nova kini menjadi sebuah telefon pintar antara yang popular dalam kategori peranti kelas pertengahan. Huawei sangat komited dalam memberikan perkhidmatan yang baik kepada pengguna seperti contoh Huawei nova 2i menjadi yang terawal menggunakan Face Unlock, Kamera AR, seterusnya kemas kini yang terbaru.

Bermula penghujung tahun 2017 sehingga bermulanya tahun 2018, banyak telefon pintar mula dilancarkan. Dalam kaedah mempromosi produk, pihak pengeluar kini dilihat berlumba-lumba menawarkan peranti pada harga yang berpatutan khususnya pengguna di Malaysia. Oleh itu, mari kita lihat tiga peranti yang disenarai pendek yang memiliki tanda harga di bawah RM1,400.

Untuk pengetahuan anda, sebanyak 400,000 unit Huawei nova 2i telah terjual sejak ia berada di pasaran sehingga kini. Tumpuan pengguna ialah pada kelengkapan empat kamera (2 utama, 2 depan) yang disediakan. Jadi untuk melawan semula, Vivo V9 dan OPPO F7 dilengkapi skrin takuk dan tingkat taraf pada sistem fotografi.

Bagaimanapun antara tiga peranti ini, jelas Huawei nova 2i mempunyai tanda harga yang paling rendah iaitu RM999, manakala OPPO F7 dan vivo V9 sama-sama dijual pada harga RM1,399.

Pada sudut perkakasan dalaman terutamanya cip pemproses, setiap telefon mempunyai teras kuasa yang mampu menyokong segala aktiviti misalnya menonton video, menatal media sosial dan bermain permainan bergrafik sederhana. Jika cip pemproses dipadankan dengan tepat, peranti akan beroperasi dengan baik tanpa sebarang masalah.

Seperti contoh, Huawei nova 2i dilengkapi cip pemproses kelas pertengahan iaitu Kirin 659 lapan-teras (4 x 2.36GHz dan 4 x 1.7GHz) yang stabil dan lancar. Sementara itu, vivo V9 menggunakan cip pemproses Snapdragon 626 yang telah lama dilancarkan dan cip MediaTek MTK Helio P60 pada OPPO F7 antara yang baru dihasilkan.

Apa yang boleh katakan, cip pemproses Kirin 659 sudah dioptimumkan sebaiknya seperti mana dalam kecekapan aplikasi bahkan algoritma pembelajaran mesin turut dioperasikan sepenuhnya tanpa sebarang masalah. Tambahan lagi, penggunaan lancar pada Huawei nova 2i tetap boleh dipastikan walaupun setelah 18 bulan penggunaannya.

Sejak kebelakangan ini banyak telefon pintar baru menawarkan skrin dengan nisbah 18:9 serta bertakuk seperti vivo V9 dan OPPO F7. Ketiga-tiga peranti ini direka dengan ruang bezel yang nipis sekaligus menjadikan ia tampak moden dan seolah-olah telefon di masa depan.

OPPO F7 dan vivo V9 mempunyai resolusi skrin yang sama iaitu FHD+ (1080 x 2280) dengan saiz 6.23-inci dan 6.3-inci. Dua peranti ini dibina dengan takuk di atas selari dengan trend masa kini. Bagaimanapun dengan takuk pada skrin, tidak semua aplikasi dapat menyokongnya. Oleh itu, ada di antara pengguna lebih gemarkan skrin biasa seperti yang terdapat pada Huawei nova 2i.

Skrin pada Huawei nova 2i menyokong paparan resolusi FHD+ (1080 x 2160p) tanpa takuk. Kebaikannya pula, skrin pada peranti ini lebih sesuai untuk menonton kandungan video seperti drama bersiri dan penstriman video.

Huawei nova 2i direka dengan tubuh badan logam sepenuhnya dengan warna biru yang menarik. Beratnya juga sekitar 164g iaitu 10 gram lebih ringan berbanding iPhone X.

Ketebalannya pula adalah 7.5mm, lebih nipis daripada OPPO F7 yang berukuran 7.8mm. Daripada segi warna, OPPO F7 didatangkan dengan warna merah dan warna-warna lain seperti hitam dan perak yang biasa kita lihat. Walaupun dimensi vivo V9 lebih besar, berat peranti ini hanya 150g sahaja.

Jika pada tahun-tahun sebelum ini, kamera pada peranti kelas pertengahan dikatakan blur dan tidak jelas, hari ini tidak lagi kerana para pengeluar mampu menghasilkan lensa yang mampu bertugas di dalam persekitaran yang kurang cahaya.

Huawei nova 2i dikatakan mendahului peranti kelas pertengahan kerana ia hadir dengan empat kamera. Di sebelah belakang dibekalkan sensor 16 Megapiksel dan 2 Megapiksel, sementara kombinasi kamera 13 Megapiksel dan 2 Megapiksel terletak di sebelah depan. Lebih menarik lagi, dua belah kamera ini menyokong rakaman gambar dengan efek bokeh yang akan mengaburkan latar belakang.

Bagi pengguna yang gemar berswafoto, mereka tak perlu risau kerana kamera depan Huawei nova 2i dipadankan bersama Selfie Toning Flash. Bantuan flash ini secara automatik akan melaras tahap cahaya mengikut persekitaran bagi memastikan gambar diambil terang seakan menggunakan cahaya organik.

Beralih kepada vivo V9, ia menggunakan kamera 16 Megapiksel dan 5 Megapiksel yang turut menyokong efek bokeh. Walaupun kamera depan hadir dengan sensor besar 24 Megapiksel, pengguna tidak boleh mendapatkan gambar latar belakang kabur yang natural, disebabkan lensa tidak dibantu dengan depth of field yang kebiasaannya ada pada lensa monochrome.

Sementara pada OPPO F7 pula, peranti ini menggunakan kamera tunggal 16 Megapiksel dan kamera swafoto 25 Megapiksel. Oleh kerana tidak dibina dengan sistem dwi kamera, telefon ini tidak mampu menangkap gambar bokeh dengan begitu baik.

Bateri merupakan faktor penting dalam memilih telefon pintar. Tidak ada tempoh tetap untuk sesuatu telefon pintar untuk bertahan. Hayat bateri boleh bertahan bergantung kepada tabiat pengguna dan sistem perisian dalaman peranti. Daripada segi perspektif, ketiga-tiga telefon yang disebutkan dijana oleh bateri yang besar iaitu melebihi 3,000mAh.

OPPO F7 dengan 3,400mAh merupakan kapasiti bateri yang tertinggi jika dibandingkan dengan vivo V9 yang memiliki bateri sebesar 3,260mAh. Sejak dua peranti ini dilancarkan, tidak begitu banyak ujian bateri dilakukan malah keputusan ujian juga tidak banyak yang dikongsi di arena sesawang.

Untuk Huawei nova 2i, bateri yang dimuatkan ialah 3,340mAh. Ujian rasmi juga mendapati nova 2i mendapat keputusan yang cemerlang apabila bateri mampu bertahan sehingga 550 jam dalam masa menunggu, dan masa berbual sehingga 20 jam. Selain itu, jangka hayat bateri dalam melayari internet juga tidak mengecewakan.

Secara ringkasnya, Huawei nova 2i mungkin yang terbaik dalam membuat pilihan telefon pintar khusus untuk kelas pertengahan. Pada harga RM942 setelah potongan 6% rebat tunai iaitu RM57, dan konfigurasi yang setanding atau lebih baik daripada OPPO F7 dan vivo V9, ia sangat berbaloi untuk dimiliki.

Tidak dinafikan, OPPO F7 dan vivo V9 juga ada kelebihan mereka masing-masing. Kualiti binaan dan harga yang ditawarkan juga masih tidak terlalu tinggi. Walaubagaimanapun, harganya jauh lebih tinggi berbanding Huawei nova 2i.

Sempena Hari Raya yang bakal menjelang, pelanggan yang membeli Huawei Nova 2i atau Nova 2lite berpeluang mengambil bahagian dalam pertandingan cabutan bertuah.

Hadiah-hadiah menarik termasuk 4 hari 3 malam melancong ke Tokyo Disneyland, Japan, atau Club Med Bali, Indonesia, serta baucer tunai RM200.


Filmmaker Pro

Anda mungkin seorang kaki selfie, tetapi sering menggunakan kamera iPhone anda untuk merakam video. Rakaman video tanpa sebarang efek adakalanya agak membosankan jadi apa kata anda mencuba aplikasi terbaru Filmmaker Pro boleh dimuat turun secara percuma. Walaupun percuma, aplikasi ini menawarkan fungsi penuh bagi membolehkan anda menyunting dan merakam video seperti seorang profesional dengan pelbagai efek tambahan seperti peralihan, filter, selitan lagu, voiceover, kemasukan teks dan bermacam lagi.

Apa yang lebih menariknya, pemilik iPhone model 6s, 6s Plus, SE dan juga iPad Pro yang menyokong rakaman video 4K ini juga berupaya mengekalkan kualiti video 4K tersebut dengan bantuan aplikasi ini.

Muat Turun

iOS


Samsung Galaxy Fold Bakal Diperkenalkan Ke Pasaran Malaysia – Awal Bulan Mei

What?! Peranti boleh-lipat Samsung Galaxy Fold akan tiba pasaran tempatan? Ya, kami telah menerima emel dari pihak Samsung Malaysia bahawa peranti ini bakal diperkenalkan pada 3 Mei nanti.

Samsung Galaxy Fold merupakan peranti boleh-lipat yang membawakan dua paparan, iaitu 4.6 inci bagi peranti pintar biasa dan 7.3 inci apabila dibuka untuk penggunaan tablet. Peranti ini menggunakan cip pemproses Snapdragon 855 dengan 12GB RAM dan 512GB ROM sebagai tunjangnya.

Galaxy Fold ditawarkan pada harga $1980 (kira-kira RMRM8191) di Amerika Syarikat mulai April, berapakah tawaran harga untuk pasaran Malaysia pula? Kita nantikan tarikh pelancarannya.


DJI Mavic 2 Pro & Mavic 2 Zoom Harga Bermula RM5,699 Mula Dijual Hujung September

Seperti yang diketahui DJI bakal melancarkan dua model baharu di bawah siri DJI Mavic 2 ke pasaran tempatan, dan hari ini telah rasmi dengan pengumuman harga jualan serta ketersediaan ke pasaran.

DJI Mavic 2 masih kekal dengan ciri-ciri unik dron kompak di mana ia boleh dilipat supaya lebih mudah dibawa, seperti namanya Mavic 2 Pro dikelaskan pada spesifikasi tinggi yang menawarkan kamera Hasselblad, satu jaminan berkualiti di dunia pengimejan. Mavic 2 Pro mampu mengambil rakaman 20 Megapiksel ketika di udara dengan teknologi Hasselblad Natural Color Salution yang  membolehkan warna rakaman tepat pada sebarang pencahayaan.

DJI Mavic 2 Zoom pula merupakan dron pertama yang dilengkapi dengan sokongan 2 kali zum optikal iaitu 28-48mm, ciri unik ini dapat menjamin hasil rakaman yang berkualiti walaupun dron berterbangan. Di samping itu, dron ini juga menawarkan 40% pemfokusan yang lebih pantas berbanding model sebelumnya.

Kaki dron boleh dapatkan kedua-dua dron ini mulai hujung September 2018 di semua pengedar sah DJI, ECS Astar Sdn. Bhd dan laman e-dagang Lazada. DJI Mavic 2 Pro ditawarkan pada harga RM6,599 (termasuk SST), pakej pembungkusan termasuk dron, bateri, alat kawalan jauh, pengecas bateri dan empat pasang kipas. Harga jualan bagi DJI Mavic 2 Zoom pula adalah RM5,699 (termasuk SST), tersedia dengan dron, bateri, pengecas bateri, alat kawalan jauh dan empat pasang kipas.

Kit tambahan Fly More yang dijual pada harga RM1,399 dilengkapi dengan dua bateri tambahan, pengecas bateri, pengecas bateri dalam kereta, bateri untuk powerbank adapater, dua pasang kipas dan beg khusus. Maklumat lanjut boleh layari laman rasmi DJI.


Kemas Kini! Telegram Kini Sokong Multi-Akaun & Ciri-ciri Menarik…

Selain WhatsApp atau WeChat yang lebih kerap dipakai oleh pengguna, aplikasi pemesejan Telegram juga semakin diperluaskan penggunaannya. Terbaru, senarai sokongan kemasi kini telah dikeluarkan, termasuk multi-akaun, tema dan balasan pantas.

Versi terbaru 4.7 telah menawarkan ciri multi-akaun, di mana anda boleh menggunakan dua akaun serentak dalam satu aplikasi. Ini sangat memudahkan pengguna yang mempunyai 2 nombor SIM yang berbeza.

Anda boleh mengubah tema dengan pilihan Blue atau Dark selain tema default.

Anda boleh membalas mesej tertentu dengan sepantasnya, hanya dengan meleret mesej tersebut ke kiri. Senang…


Permainan Moving Out Bakal Tampil Dengan Aksesori Hijab Bagi Watak Pemain!

Kaki game mesti tahu mengenai permainan Moving Out yang mana permainan ini membenarkan pemain memindahkan kelengkapan rumah seperti perabot ke lori pemindahan. Dah nama pun ‘Moving out’.

Ada sesuatu yang menarik mengenai permainan ini apabila menurut SMG Studio, permainan ini akan turut menyertakan aksesori hijab!!!

Ketua studio itu menyifatkan bahawa tindakan menggunakan aksesori hijab di dalam permainan ini akan menjadi kelaziman di dalam permainan video di masa akan datang.

Permainan ini bakal tersedia menerusi platform Xbox One, PlayStation4, Switch dan PC dan dikeluarkan pada 28 April ini.

Artikel Berkaitan:


HUAWEI Ramadan Specials – Peluang Menangi Tiket Penerbangan Ke Tokyo + Tawaran Baucer Sehingga RM100

Sempena Hari Raya yang bakal menjelang, HUAWEI Malaysia telah mengadakan promosi “HUAWEI Ramadan Specials” bermula 12 Mei hingga 24 Mei 2019.

Sepanjang tempoh promosi ini, anda berpeluang memenangi tiket penerbangan ke Tokyo apabila membeli peranti Huawei dengan nilai minimum RM1,500 dalam satu transaksi di HUAWEI Online Official Store.

Selain hadiah utama, hadiah kedua adalah HUAWEI P30 Pro 256GB bagi dua pemenang bertuah, dan hadiah ketiga pula adalah HUAWEI Watch GT untuk dua pemenang bertuah juga.

Cabutan bertuah ini sangat mudah sahaja, hanya perlu isi borang di pautan berikut diikuti dengan menjawab soalan ringkas. Pemenang bertuah akan diumumkan pada 13 Jun 2019 melalui laman FB Huawei Mobile.

Lebih menarik lagi, anda juga boleh mengumpul baucer bernilai RM10, RM25, RM50 dan RM100 melalui kutipan ketupat yang dipaparkan pada skrin di laman Huawei Online Official Store. Setiap pengguna mempunyai 3 kali percubaan pada setiap hari, dan setiap baucer hanya boleh digunakan dalam satu transaksi pembelian sahaja.

Tawaran promosi baucer ini bermula 10 Mei hingga 20 Mei 2019, dan anda boleh menuntut baucer mulai 12 Mei hingga 24 Mei 2019.


Bluetooth 5, Apa Tu?

Pada Jun tahun lalu, Bluetooth 5 telah diperkenalkan, namun majoriti peranti yang diperkenalkan selepas itu masih lagi menggunakan Bluetooth 4.0. Pelancaran Samsung Galaxy S8 dilihat bakal mengubah situasi ini dengan peranti flagship tersebut menjadi telefon pintar pertama yang dilengkapi Bluetooth 5. Jadi mari korek sedikit informasi mengenai spesifikasi terbaru ini.

Bluetooth 5 juga telah dibangunkan untuk mengurangkan gangguan di antara peranti wireless bagi memberikan pengalaman penggunaan yang lebih lancar kepada pengguna. Ia masih mengekalkan ciri penggunaan kuasa yang rendah namun ditambah baik dengan lingkungan jarak 4 kali lebih baik dan 2 kali ganda kepantasan data.

Paling menarik adalah Bluetooth 5 pada Samsung Galaxy S8 dikatakan membolehkan dua peranti audio wireless memainkan audio dari sumber yang sama, lantas memudahkan anda berkongsi muzik dengan rakan-rakan.


OPPO 10x Lossless Zoom Bakal Dilancarkan Di Malaysia Pada 1 April – Kehebatan Setakat Mana? Semak Gambar…

Teknologi OPPO 10x Lossless Zoom memperlihatkan kehebatan kamera yang bakal muncul pada peranti OPPO, dan hari ini pihak OPPO Malaysia telah pun menghantar jemputan bahawa mereka akan memperkenalkan teknologi ini ke pasaran tempatan pada 1 April nanti.

Adakah sub jenama baru OPPO yang dikenali sebagai Reno akan menemui peminatnya, masih tidak diketahui lagi tetapi kami yakin ia akan dibawa masuk ke pasaran Malaysia.

Sementara ini, jom kita layan hasil gambar dari kamera 10x lossless zoom ini. bagi semua yang melihat tentu berasa teruja pada ketelitian serta kejituan warnanya.


5 Chat Room Yang Syiok Dekat Clubhouse!!

Pada ketika ini, aplikasi Clubhouse sudah menjadi kegilaan ramai pengguna-pengguna iPhone termasuklah min. Banyak chat room yang kita boleh masuk. Tak kiralah sama ada ak dengar sahaja atau nak jadi speaker juga. Banyak topik best!!! Ni min nak share, chatroom yang berjaya mendapat hati min!!!!

Chatroom ini min dengar ketika waktu pagi dan dengar topik-topik yang dibincangkan ketika mula buat kerja. Cara para speaker mengolah point mereka sangat baik. Yang best juga, sikap keterbukaan mereka yang ada di dalam chatroom ini sangat awesome!!

Chatroom ini nyata banyak memberikan tips yang berguna bagi mereka yang ingin memperbaiki skil pengucapan awam mereka. Tips yang diberikan tidak hanya bagi mereka yang ingin bercakap di depan penonton yang ramai, tetapi juga berguna ketika berkomunikasi dengan orang dalam situasi yang berbeza.

R&B: Rhythm and Breakfast

Bagi min yang meminati muzik yang santai dan rileks seperti R&B ini, chatroom ini sangat best!!! boleh share lagu-lagu yang syiok dan layan habis. Audience juga dari pelbagai pelusuk dunia tau. Fuhh!!

Bagi mereka yang ingin sembang-sembang mengenai sejarah dengan isi yang kritikal dan diluar fikiran gittew.. Chatroom ini sangat best. Tapi tak semua laa boleh minat enn.

Min juga suka dengan chatroom yang ini kerana ia sangat santai. Topik yang dibincangkan juga sangat santai dan rileks. Boleh nak buat hilang stress!!!

Ni min tak habis explore lagi. Nanti kalau ada chatroom yang best lagi, nanti min share.


Siri HUAWEI P50 Bakal Dilancarkan Pada 29 Julai Ini??

Berita baik buat peminat HUAWEI apabila menurut satu desas-desus, siri HUAWEI P50 bakal dilancarkan pada 29 Julai ini yang mana mungkin hadir dengan 3 model iaitu HUAWEi P50, HUAWEI P50 Pro dan HUAWEI P50 Pro+.

Siri ini berkemungkinan hadir dengan dengan cip pemproses Kirin 9000. Bagi kamera pula, ia mungkin hadir dengan Sony IMX800 1 inci, sensor telefon terbesar setakat ini.

Namun sejauh manakah kesahihannya, perlu kita nantika ketika ia dlancarkan kelak.


OPPO Meraikan Tahun Baru Cina Dengan Tawaran Serendah RM571 + Hadiah Istimewa + Baucar Eksklusif Di Shopee & Lazada

Musim perayaan Tahun Baru Cina ini, OPPO ingin memberi ganjaran kepada peminat mereka dengan melancarkan Kempen CNY eksklusif di Shopee dan Lazada.

Meriahkan Tahun Baru Cina dengan peranti baharu! Anda boleh dapatkan OPPO A5 2020 (3GB RAM + 64GB ROM) dengan harga serendah RM571 sahaja dengan baucar “HUAT” bernilai RM28 di Shopee.

Jangan terlepas peluang merebut ini kerana baucer terhad dan tersedia dari 13 ~ 15 Januari 2020 (sementara stok masih ada) di Shopee dan Lazada.

Selain Shopee, Lazada juga menawarkan baucar RM88 apabila berbelanja minimum RM1,288. Bermakna anda boleh membeli OPPO Reno dengan harga lebih menarik iaitu hanya RM1,311 dengan baucar yang diterima.

Tambahan menarik lagi, anda boleh mendapat kotak hadiah eksklusif CNY yang bernilai RM138 bagi berbelanja sebanyak RM1,000. Rebut sementara stok masih ada.


Reka Bentuk Telefon Bimbit Baru BlackBerry 2021 Terdedah?? Apa Kata Anda??

BlackBerry telah menukar pemilik beberapa kali dan kini telah menemui pemilik baru. Berita mengenai pelancaran telefon bimbit baru yang akan datang telah tersebar seperti api. Namun, hingga hari ini, produk BlackBerry baru belum dilancarkan, tetapi baru-baru ini, media asing Letsgodigital telah menghasilkan penampilan produk BlackBerry 2021 baru, yang masih mempunyai papan kekunci penuh fizikal dan bentuk persegi. Saya harus mengatakan bahawa rasanya sangat enak. Apa pendapat anda mengenai penampilan BlackBerry?


Mobile RPG KonoSuba: Fantastic Days Melengkapkan Panel Anime Expo Lite dengan Mengumumkan Pra-Pendaftaran Global Disiarkan pada 6 Julai

Hujung minggu lalu di Anime Expo Lite 2021, penerbit permainan terkemuka Nexon mendedahkan treler eksklusif untuk RPG KonoSuba: Fantastic Days mudah alih yang baru dimainkan, mengumumkan bahawa pra-pendaftaran disiarkan secara langsung mulai hari ini! Peminat yang berminat untuk membuat pra-pendaftaran boleh mengunjungi konosuba.nexon.com mulai hari ini. Semua pemain yang membuat pra-pendaftaran lebih awal akan diberikan hadiah secara automatik, untuk berpeluang memenangi patung Pop Up Parade Megumin, milik Nexon, bersama hadiah tambahan.

Diterbitkan oleh Nexon, dan berdasarkan siri anime hit, KonoSuba: Fantastic Days menampilkan watak kegemaran peminat, termasuk Kazuma Sato, Aqua, Megumin dan Darkness. Watak-watak itu akan disuarakan oleh pelakon suara Jepun yang asli, termasuk Jun Fukushima, Sora Amamiya, Rie Takahashi dan Ai Kayano. Mengikuti jalan cerita serba baru, wira dan pahlawan tambahan akan dibuat secara eksklusif untuk RPG anime komedi.

Sebagai sambutan pra-pendaftaran untuk pelancaran global, Nexon mengadakan pemberian masa terhad untuk pemain yang mendaftar. Beberapa pemenang bertuah akan berpeluang memenangi sebuah figurine Megumin yang dapat dikumpulkan dari Pop Up Parade dan Earbud Razer Hammerhead tanpa wayar. Pemenang akan diumumkan di KonoSuba: Twitter Fantastic Days @playkonosuba jadi pastikan untuk mengikuti dan nantikan! Untuk membuat pra-pendaftaran dan dimasukkan untuk memenangi salah satu hadiah hebat ini, kunjungi konosuba.nexon.com.


Penyedia pembayaran yang memenangi anugerah pada tahun ini melancarkan IDO mereka

TALLINN, Estonia, 2 Jun 2021 /PRNewswire/ — Sejak tahun 2014, CoinsPaid telah berjaya membangunkan penyelesaian pembayaran kripto untuk sektor B2B. Sehingga kini, terdapat pelbagai rangkaian produk CoinsPaid yang merangkumi Pemprosesan Kripto oleh CoinsPaid, Meja OTC, Label Putih, Pasang&Bayar, Dompet B2B dan B2C serta banyak lagi! Ekosistem ini menyokong lebih 30 mata wang kripto dan lebih 20 mata wang fiat dengan senarai mata wang operasi yang dikemas kini setiap bulan dengan trend terpopular. CoinsPaid memastikan keselamatan produk mereka dengan satu sistem dompet panas dan sejuk, manakala keseluruhan ekosistem telah diaudit oleh Kaspersky Lab.

Kejayaan CoinsPaid dalam industri pembayaran adalah disebabkan oleh teknologi canggih yang menghubungkan semua produk mereka kepada satu ekosistem yang membolehkannya membawa penyelesaian kripto yang rumit kepada pelanggan dan rakan kongsi pada satu antara muka yang mudah.

Pada tahun 2020, CoinsPaid telah mengalami peningkatan permintaan dan mengembangkan perniagaannya sebanyak lima kali dalam setahun. Setakat ini, syarikat ini memproses 5% daripada semua transaksi Bitcoin global.

Hari ini, CoinsPaid teruja untuk mengumumkan bahawa syarikat ini sedang melancarkan IDO mereka pada 1 Jun. CoinsPaid akan mengeluarkan token DeFi CPD yang akan beroperasi dalam ekosistemnya dengan memberikan pilihan variasi taruhan dan DeFi serta berfungsi sebagai kaedah pembayaran.

Model token DeFi CoinsPaid adalah berdasarkan analisis teliti sebelum ini dan strategi yang kukuh dalam melaksanakan hanya amalan yang terbaik dan lebih selamat. Pasukan ini percaya dengan kesan ekonomi luar biasa yang boleh diberikan oleh ciri khusus DeFi kepada masyarakat dan yakin bahawa pelancaran ini dilakukan pada masa yang tepat.

Untuk dokumentasi dan pengumuman rasmi, sila rujuk di CoinsPaid. Sila ikuti berita tentang projek ini di halaman Medium syarikat.

CoinsPaid memperkenalkan perkhidmatan dan produk yang membantu orang ramai dan perniagaan mereka merealisasikan potensi mata wang kripto. Ekosistem CoinsPaid membolehkan anda bekerja dengan pantas, menguntungkan dan berkesan dengan kedua-dua mata wang negara dan mata wang digital.

Logo – https://ering.com.my/wp-content/uploads/2021/06/penyedia-pembayaran-yang-memenangi-anugerah-pada-tahun-ini-melancarkan-ido-mereka.jpg

Keywords:  Banking/Financial Service Computer/Electronics Accounting news, issues New products/services Financial Technology

Source: PRNEWSWIRE


Sony Glass Sound Speaker LSPX-S1 Kini Boleh Didapati Pada Harga RM 3,199

Sony memperkenalkan Glass Sound Speaker LSPX-S1 yakni pembesar suara dalam bentuk mentol yang mana dilihat sangat cangggih dan inovatif.

Hadir dengan rekaan moden dan elegan, ia kelihatan seperti sebuah tanglung. Lebih menarik, reka bentuk yang sangat cantik ini juga boleh digunakan sebagai perhiasan di bilik.

Selain mampu menghasilkan pancaran cahaya yang lembut seumpama lilin, anda juga boleh menyambungkannya ke telefon pintar untuk mendengar muzik kegemaran anda. Kualiti bunyi yang dihasilkan juga dapat didengar dengan sangat jelas bahkan mampu ‘tersebar’ secara merata sehingga 360 darjah.

Anda berminat? Sony kini boleh didapati di pasaran Malaysia dan ianya ditawarkan pada harga RM 3,199 untuk seunit.


OPPO F1s Dilancarkan Dengan Pengalaman Luar Biasa!

OPPO F1 yang terkenal dengan tagline ‘Selfie Expert’ hari ini telah melancarkan variasi ketiganya yang dikenali sebagai OPPO F1s. Majlis pelancaran diserikan lagi dengan penampilan pakar selfie yang terkenal, Nora Danish.

Hadir dengan penggambaran depan yang luar biasa beresolusi 16 Megapiksel dengan sensor 1/3 inci dan apertur besar f/2.0, ia diperhebatkan dengan kamera utama 13 Megapiksel. Tidak cukup dengan itu, OPPO F1s telah didatangkan dengan mod Beautify 4.0 yang menyediakan tujuh taraf kecantikan dan dua mod tone kulit, supaya pengguna boleh mendapatkan mod terbaik bagi wajah mereka.

OPPO F1s turut menyediakan akses pengimbas cap jari yang pantas, iaitu hanya 0.22 saat sahaja. Menariknya fungsi pengimbas cap jari ini, ia boleh digunakan untuk menu yang berbeza. Ia sememangnya satu fungsi berguna dalam segmen harganya.

Dipancu oleh pemproses Octa Core 64-bit dengan RAM 3GB dan ROM 32GB, ia menyokong tiga slot kad SIM yang membolehkan anda meletakkan dua kad SIM serta kad tambahan microSD sebesar 128GB tanpa perlu memilih slot kad SIM ke dua dengan kad memori tambahan.

OPPO F1s ditawarkan pada harga RM 1,198 dengan dua pilihan warna iaitu Emas dan Ros Emas dan ia boleh ditempah bermula 10 Ogos 2016 sehingga 19 Ogos 2016. Selain itu, peranti ini juga boleh didapati di semua pusat jualan OPPO di seluruh negara mulai 20 Ogos 2016.

Olike SmartBand

Pada pameran tersebut, turut kelihatan sebuah smartband dari Olike. Menurut pihak Olike, Olike SmartBand akan diperkenalkan secara rasmi di Malaysia pada awal Oktober 2016 dengan harga bawah RM 200. Ianya pasti sangat berbaloi untuk dimiliki dengan fungsi yang ditawarkan, kita nantikan bersama-sama ya~


Peranti Edisi Khas Kelab Bola Sepak JDT Dirasmikan!

Kehebatan Kelab bolasepak Johor Darul Takzim (JDT) tidak perlu dinafikan lagi selepas memenangi beberapa piala dalam negara mahupun luar negara. Setelah video teaser yang tersebar luas di laman sesawang, kini peranti yang diberi nama ExMobile Ola JDT telah dilancarkan rasmi di pasaran tempatan.

Seperti pada namanya, Ola JDT adalah hasil kerjasama dengan pengeluar ExMobile. Peranti yang disasarkan pada kelas entry-level ini boleh didapatkan pada harga RM 599, dengan sokongan skrin 5 inci resolusi HD, pemproses MediaTek MT6737 serta 2GB RAM dan 16GB ROM.

Walaupun kamera utama hanya 8 Megapiksel dan kamera hadapan 5 Megapiksel, Ola JDT masih menawarkan fungsi pengimbas cap jari yang telah menjadi keutamaan pada masa kini. Bateri sebesar 2000mAh turut dilengkapi dengan sokongan dual SIM, sistem operasi adalah Android Marshmallow.


Apple iPhone 7 dan iPhone 7 Plus Dilancarkan

Apabila disebut sahaja tentang Apple, tidak dapat dinafikan lagi iPhone merupakan produk yang paling mendapat perhatian umum setiap kali ianya dilancarkan secara rasmi. Acara Apple Special Event pada kali ini sebagaimana yang telah diketahui ramai, dua buah model terbaru iPhone telah diperkenalkan dengan kemunculan iPhone 7 dan juga iPhone 7 Plus. Tetapi jika dibandingkan dengan iPhone 6s dan juga 6s Plus, apakah pembaharuan dan juga penambahbaikan yang dapat dilihat pada generasi terbaru keluaran Apple ini?! Jom sama-sama kita baca laporan yang disediakan oleh eRing ini…

#1. Rekaan diperbaiki dengan pilihan warna baru
Tidak dapat disangkal lagi tiada banyak pembaharuan yang dapat dilihat pada rekaan iPhone terbaru ini jika dibandingkan dengan generasi sebelumnya. Namun begitu, jalur antena yang sebelum ini jelas dapat dilihat pada rekaan iPhone 6, 6 Plus, 6s dan juga 6s Plus telah diberi sentuhan baru supaya ia tidak begitu ketara kewujudannya pada iPhone 7 dan juga 7 Plus.Lebih menariknya, Apple juga turut memperkenalkan satu warna lagi baru yang dikenali sebagai Jet Black dengan sentuhan permukaan yang sangat berkilat. Manakala warna Space Gray pula kini tampil dengan kemasan warna yang lebih gelap yang kini dikenali dengan nama Black. Berbeza dengan kemasan Jet Black, warna Black tampil dengan kemasan jenis matte.#2. Butang Home tidak lagi menggunakan butang fizikal
Sebelum ini ramai di antara pemilik iPhone yang kurang berpuas hati kerana butang Home yang juga berfungsi sebagai Touch ID untuk mengimbas cap jari mudah rosak apabila terlalu kerap ditekan. Bahkan ramai di antara pemilik iPhone menggunakan kaedah alternatif untuk butang itu dengan bantuan fungsi Asisstive Touch. Nampaknya penggunaan butang fizikal Home itu telah digantikan dengan butang jenis sentuhan yang sensitif dengan penggunaan teknologi Taptic Engine, mirip seperti trackpad pada Macbook.#3. Kalis air dan debu dengan sokongan IP67
Buat pertama kalinya dalam sejarah pembuatan iPhone, akhirnya Apple telah menyahut cabaran pesaingnya dengan menawarkan sokongan fungsi kalis air dan debu pada iPhone 7 dan juga 7 Plus. Pengiktirafan IP67 ini secara tidak langsung menjadikan iPhone 7 lebih tahan lasak dan boleh digunakan di dalam air pada kedalaman 1 meter selama 30 minit.#4. Teknologi penggambaran lebih baik
iPhone 7 dan juga 7 Plus kini tampil dengan teknologi penggambaran yang lebih baik apabila kedua-duanya telah dilengkapi dengan Optical Image Stabilization (OIS), Quad-LED True Tone Flash, Aperture f/1.8 yang menjanjikan penerimaan 50% lebih cahaya untuk gambar yang lebih terang, penggunaan lensa enam elemen bagi mendapatkan hasil gambar yang lebih jelas, sensor lensa 12 Megapiksel terbaru yang dikatakan 60% lebih pantas dan 30% lebih efisien, dan juga penggunaan lensa depan yang jauh lebih baik beresolusi 7 Megapiksel. Apa yang lebih menarik, iPhone 7 Plus kini hadir dengan satu lagi lensa tambahan yang dikenali sebagai lensa Telephoto. Sokongan lensa tersebut membolehkan pengguna menikmati fungsi 2x zum optikal tanpa menjejaskan kualiti imej dan mendapatkan efek bokeh yang sangat baik.#5. Paparan Retina HD
Paparan Retina HD pada kedua-dua model ini juga turut menerima penambahbaikan yang lebih baik dengan paparan yang 25% lebih terang, sokongan gamut warna yang lebih luas dan juga pengurusan warna yang diperbaiki. Teknologi paparan yang jauh lebih baik berbanding generasi sebelum ini membolehkan aplikasi pihak ketiga seperti Instagram untuk memperkenalkan filter baru bagi memastikan warna pada gambar yang akan dikongsikan kelihatan jauh lebih cantik.#6. Speaker stereo
Peminat muzik terutamanya golongan audiophile sudah tentunya akan lebih tertarik dengan iPhone 7 dan 7 Plus memandangkan ia telah diperkenalkan dengan sokongan speaker stereo. Speaker utama masih dikekalkan kedudukannya di bahagian bawah kerangka, manakala speaker kedua sebenarnya menggunakan speaker yang terdapat di dalam lubang earphone. Sokongan speaker stereo ini menjanjikan 2x kelantangan audio dan dalam masa yang sama menawarkan bunyi yang lebih dinamik.#7. Tiada lagi port 3.5mm audio jack
Sebagaimana kontroversi yang diperkatakan sebelum ini, Apple telah mengesahkan tiada lagi port 3.5mm audio jack pada kedua-dua iPhone terbaru keluarannya. Untuk itu, Apple telah memperkenalkan Earpods dengan sambungan Lightning di dalam pakej pembelian. Sokongan Earpods terbaru ini menjanjikan kualiti audio digital yang jauh lebih baik jika dibandingkan dengan audio analog sebelum ini. Manakala penggunaan adapter Lightning juga boleh digunakan bagi membolehkan pengguna menyambungkannya ke earphone yang memiliki sambungan jenis 3.5mm audio jack.#8. Pengalaman berhibur secara wayarles
Ketiadaan port 3.5mm audio jack secara tidak langsung telah membuka satu lagi peluang kepada Apple untuk memperkenalkan aksesori hiburan wayarles khusus untuk iPhone 7 dan 7 Plus. Ini jelas dapat dilihat melalui kemunculan AirPods yang menggunakan cip terbaru W1 yang mampu menawarkan pengalaman berhibur yang terbaik.#9. Apple Pay
Berdasarkan kepada laporan yang didedahkan, lebih 90% daripada pembayaran wayarles telah dibuat menggunakan Apple Pay. Memandangkan sesetengah negara menggunakan teknologi pembayaran wayarles yang berbeza, seperti di Jepun yang menggunakan teknologi yang dikenali sebagai FeliCa, maka Apple telah memperkenalkan sokongan teknologi tersebut pada iPhone 7 dan 7 Plus pada penghujung bulan Oktober nanti.#10. Pemproses berkuasa
Prestasi iPhone 7 dan 7 Plus dikatakan antara yang terbaik di pasaran dengan sokongan pemproses berkuasa yang dikenali sebagai Apple A10 Fusion. Pemproses ini menyokong CPU empat teras (Quad Core) yang mana dua daripadanya teras tersebut adalah berprestasi tinggi yang menjanjikan 40% pemprosesan lebih pantas jika dibandingkan dengan Apple A9. Manakala dua teras lagi menjanjikan pemprosesan yang lebih efisien untuk tugasan yang lebih ringkas. Selain itu, sokongan prestasi grafik juga adalah jauh lebih baik atau 50% lebih pantas jika dibandingkan dengan A9.

Pra-tempah Apple iPhone 7 dan 7 Plus akan bermula pada 9 September dan ia akan mula berada di pasaran pada 16 September nanti. Berikut adalah senarai 28 buah negara yang akan menerima iPhone 7 dan 7 Plus untuk fasa pertama:-

✔ Australia
✔ Austria
✔ Belgium
✔ China
✔ Denmark
✔ Finland
✔ Hong Kong
✔ Ireland
✔ Itali
✔ Jepun
✔ Jerman
✔ Kanada
✔ Luxembourg
✔ Mexico

✔ Netherlands
✔ New Zealand
✔ Norway
✔ Perancis
✔ Portugal
✔ Puerto Rico
✔ Sepanyol
✔ Singapura
✔ Sweden
✔ Switzerland
✔ Taiwan
✔ UAE
✔ UK
✔ US


Terjemahan Teks Melalui Kamera Di Aplikasi Google Translate Terima Kemas Kini – Sokong Lebih 100 Bahasa

Aplikasi Google translate semakin relevan untuk digunakan pada zaman kini. Ia memberikan banyak kebaikan dalam kehidupan seharian terutamanya memudahkan pengguna mendapatkan terjemahan bahasa yang berbeza. Kini, aplikasi ini menerima beberapa kemas kini baru bagi menjadikannya lebih berguna kepada umum.

Ini bukan gimik! Tapi betul-betul. Terjemahan melalui kamera di aplikasi Google Translate kini menyokong lebih daripada 100 bahasa. Antaranya termasuklah Bahasa Arab, Hindi, Bahasa Melayu, Thai, Vietnam dan banyak lagi. Lebih mengujakan, ia juga menyokong terjemahan ke bahasa lain secara meluas (tidak terhad Bahasa Inggeris sahaja).

Kemas kini baru pada aplikasi Google Translate juga memudahkan anda terutamanya ketika berada di perantauan. Ia kini mampu mengesan bahasa secara automatik – pengguna hanya perlu memilih “Kesan bahasa” sebagai bahasa sumber dan aplikasi akan mengesan bahasa sekaligus menterjemah secara automatik.

If you think you know what it means, you probably don’t. Get some certainty with Instant Camera Translation on #GoogleTranslate. pic.twitter.com/oVqwiXrsCc

— Google Malaysia (@GoogleMsia) July 11, 2019

Teknologi Neural Machine Translation kini telah dibina pada aplikasi Google Translate – menghasilkan terjemahan lebih tepat dan mengurangkan kesilapan sebanyak 55 hingga 85 peratus bagi sesetengah bahasa.

Aplikasi Google Translate turut menerima antaramuka baru yang lebih mesra pengguna – menjadikannya lebih mudah difahami. Terdapat tiga ciri untuk terjemahan teks melalui kamera pada aplikasi yang disusun rapi pada bahagian bawah aplikasi :

Muat turun aplikasi Google Translate secara percuma menerusi :


Reviu Eksklusif: Moto M, Siri ‘M’ Pertama Diperkenalkan dengan Badan Logam

Harga: RM 1,199

Smartphone dari jenama Motorola sejak kebelakangan ini telah mula kembali memeriahkan pasaran tempatan dengan dua siri yang telah diperkenalkan untuk pasaran tempatan. Jika dilihat, Motorola telah memperkenalkan siri ‘G’ dengan kemunculan Moto G untuk pasaran mampu milik.

Manakala siri ‘Z’ dengan pelancaran dua model terbarunya iaitu Moto Z dan Moto Z Play pula dikategorikan sebagai smartphone kelas atasan atau premium. Kini yang terbaru, Motorola telah memperkenalkan pula siri ‘M’ dengan kemunculan model Moto M yang dilihat disasarkan untuk pasaran kelas pertengahan. Jadi dengan harga jualan yang kompetitif ini, apakah keistimewaan yang ditawarkan pada Motorola Moto M ini?!

Dengan harga jualan yang kompetitif, Motorola Moto M sememangnya boleh dianggap antara smartphone yang tampil dengan rekaan kerangka yang terasa sangat berkualiti dan premium. Ini jelas dapat dilihat melalui penggunaan kerangka unibodi yang diperbuat daripada logam sepenuhnya. Malah paparan skrin depannya juga tampil dengan rekaan panel kaca jenis 2.5D yang bukan sahaja kelihatan menarik, tetapi secara tidak langsung memberikan rasa sentuhan skrin yang sangat baik sekali.

Bahagian bezel atas menempatkan LED notifikasi, lubang earpiece dengan kemasan silver dan juga lensa depan beresolusi 8 Megapiksel.

Bezel bawahnya pula hanya menempatkan logo ‘moto’ dengan kemasan krom dan tiga butang kawalan pula ditempatkan pada skrin.

Kamera 16 Megapiksel dan juga Dual LED Flash yang disokong kelihatan agak menonjol dengan rekaan simetri yang sedikit timbul dari pernukaannya.

Sensor pengimbas cap jari terletak selari dengan lensa kamera dan ia kelihatan ringkas tetapi menarik dengan kemasan krom di sekelilingnya.

Bahagian atas menempatkan port 3.5mm audio jack dan mikrofon, manakala bahagian bawah tersedia dengan lubang mikrofon, port USB Type-C dan juga speaker mono.

Sisi kiri kerangka terdapat slot kad dua SIM jenis hibrid. Sisi kanan kerangkanya pula boleh ditemui dua buah butang kawalan fizikal iaitu butang volume dan butang kuasa.

Tidak dapat dinafikan bahawa sokongan bateri berkapasiti sekitar 3,000mAh pada peranti dengan paparan skrin berukuran 5.5 inci boleh dianggap agak kecil untuk memenuhi keperluan pengguna yang aktif. Tetapi dengan adanya sokongan teknologi pengecas pantas pada Moto M, sedikit sebanyak ia dapat memastikan pemilik peranti ini sentiasa memiliki tenaga bateri yang mencukupi.

Jadi apa kata kita lihat bagaimana ketahanan bateri Moto M ini jika dibandingkan dengan peranti lain di pasaran yang juga memiliki paparan skrin berukuran 5.5 inci dan juga bateri berkapasiti lebih kurang 3,000mAh.

Moto M hanya menyokong satu speaker sahaja yang terletak di bahagian bawah kerangkanya. Kedudukan speaker sebegini sememangnya sangat baik jika anda meletakkan smartphone di atas meja atau permukaan yang rata kerana output audio yang dihasilkan tidak terganggu.

Namun begitu, apabila anda memegangnya ketika sedang memainkan permainan mudah alih ataupun menonton video dalam mod landskap, berkemungkinan output audio akan sedikit terganggu.

Keistimewaan paling utama Moto M yang sukar ditemui pada peranti lain yang dijual pada harga yang sama atau lebih mahal adalah dari segi ketahanannya. Moto M yang telah menerima lapisan nano ini dikatakan mampu bertahan daripada percikan air.

Walau bagaimanapun, Motorola tidak pula menyatakan jenis pengiktirafan IP yang disokong oleh Moto M ini.

Dari segi prestasi, Moto M yang dikuasakan dengan pemproses MediaTek MT6755T Helio P15 bukanlah yang paling berkuasa di pasaran. Tetapi jika dibandingkan dengan pesaingnya yang juga dijual pada harga yang sama, ia tidaklah mengecewakan.

Berikut adalah beberapa ujian benchmark yang telah kami jalankan bagi melihat sendiri bagaimanakah keupayaan prestasi Moto M ini.

Sokongan lensa utama beresolusi 16 Megapiksel pada Moto M boleh dianggap setanding dengan kebanyakan smartphone di pasaran, tetapi sedikit mengecewakan kerana ia hanya hadir dengan saiz piksel sebesar 1.0 μm dan juga aperture f/2.0 sahaja. Jadi sememangnya ia berhadapan dengan isu kualiti penggambaran di dalam persekitaran yang kurang pencahayaan.


vivo Malaysia Mengumumkan Karya Yang  Memenangi vivo Vision 2021 Photography Contest!!!

vivo Malaysia mengumumkan ciptaan yang berjaya di vivo Vision 2021 Photography Contest yang dianjurkan bersama dengan Festival Fotografi Kuala Lumpur (KLPF).Sebagai sebahagian daripada inisiatif Pencipta Visual Malaysia vivo, peraduan ini berjaya mendapat sehingga 2,850 penyertaan gambar mudah alih di seluruh negara dalam tempoh penyerahan satu bulan.

Setiap karya jurugambar yang mengagumkan menyampaikan kisah kemanusiaan yang berbeza termasuk keindahan alam semula jadi, keindahan perayaan Raya, dan melabuhkan tirai malam melalui lensa telefon mereka. Sebanyak 12 ciptaan luar biasa untuk empat kategori dipilih oleh panel hakim dari vivo Malaysia dan KLPF.

Kerjasama dengan Festival Fotografi Kuala Lumpur (KLPF), vivo Malaysia melancarkan Kempen Pencipta Visual untuk mendorong pencipta visual Malaysia meluahkan kreativiti mereka dan mengekspresikan diri melalui lensa telefon mereka bersesuaian dengan lensa mudah alih keluaran terbaru Seri vivo X60, dikuasakan oleh lensa optik ZEISS. Terdapat 4 tema yang dipertandingkan antaranya ialah Alam semulajadi, Manusia, Raya dan Malam.

Bagi mendapatkan maklumat lanjut, layari laman sesawang vivo, Facebook dan Instagram.


Hikvision lancar barisan produk paparan LED

HANGZHOU, China, 1 April 2020 /PRNewswire/ — Hikvision, penyedia yang terkemuka di dunia bagi produk dan penyelesaian keselamatan yang inovatif, melancarkan rangkaian penuh paparan LED, bagi menyediakan pengimejan yang lancar, berdefinisi tinggi dan berwarna warni. Dibangunkan dan dikilangkan secara dalaman, paparan LED Hikvision menawarkan teknologi LED anggul halus dalam bangunan, LED tetap dalam bangunan, LED luar dan LED lutsinar bagi meliputi pelbagai keperluan penyesuaian yang luas.

Hikvision mempunyai pengalaman selama bertahun-tahun menyediakan paparan skrin pemantauan untuk pusat pengawasan dan pelancaran barisan produk paparan LED baharu turut menandakan penembusan Hikvision ke dalam pasaran papan tanda digital komersial yang global dan satu lagi pencapaian penting dalam pengembangan berterusan syarikat daripada bidang keselamatan kepada bidang perniagaan yang baharu.

Paparan LED baharu daripada Hikvision direka khusus untuk memenuhi kehendak pasaran yang semakin meningkat daripada organisasi perusahaan dan keselamatan awam, syarikat pengiklanan dan industri hiburan. Paparan LED baharu direkayasa untuk menjadi pilihan yang ideal kepada pusat pemantauan, bilik mesyuarat, skrin iklan dalaman dan luaran, acara langsung penonton dan pelbagai senario yang lain.

Dengan teknologi persembahan imej yang luar biasa, paparan LED Hikvision memberikan pengguna dengan imej dan video seperti kehidupan sebenar dengan gambar berdefinisi tinggi yang cantik. Dilengkapi dengan teknologi pemprosesan imej Pix Master yang unik, paparan ini menawarkan ketajaman imej yang lebih baik, kontras dinamik, penepuan dan kejelasan yang dipertingkat dari semua arah.

Ciri-ciri lain termasuk:

Di samping itu, paparan LED Hikvision memudahkan pencantuman beberapa skrin bersama-sama lantaran struktur seragamnya, yang membolehkan pemasangan dan penyelenggaraan yang mudah serta menyokong resolusi 1080p dan 4K biasa dengan perkadaran yang tepat.

Klik di sini untuk mengetahui lebih lanjut.

Latar Belakang Hikvision

Hikvision ialah penyedia produk dan penyelesaian keselamatan yang terkemuka dunia. Mempunyai tenaga kerja penyelidikan & pembangunan (R&D) yang luas dan amat mahir, Hikvision mengeluarkan suit penuh produk dan penyelesaian komprehensif untuk pelbagai pasaran vertikal. Selain industri keselamatan, Hikvision meluaskan capaiannya kepada teknologi kediaman pintar, pengautomatan industri dan industri-industri elektronik automotif demi mencapai visi jangka panjangnya. Produk-produk Hikvision juga menyediakan kecerdasan perniagaan yang hebat untuk pengguna akhir, yang dapat mendayakan operasi yang lebih cekap dan kejayaan komersial yang lebih besar. Komited terhadap kualiti dan keselamatan terbaik untuk produk-produknya, Hikvision menggalakkan rakan-rakan kongsi untuk memanfaatkan banyak sumber keselamatan siber yang ditawarkan oleh Hikvision, termasuk Pusat Keselamatan Siber Hikvision. Untuk maklumat lanjut, sila kunjungi kami di www.hikvision.com.

Foto – https://photos.prnasia.com/prnh/20200330/2763692-1?lang=0

Source: PRNEWSWIRE


U Mobile Bekerjasama Dengan Aeon Credit Service Untuk Skrim MicroCredit

Baru-baru ini U Mobile mengumumkan AEON Credit Service telah bekerjasama dengan mereka dalam skim MicroCredit. Selepas ini AEON akan bertindak sebagai pembekal kredit kepada pembelian iPhone melalui skim yang sebelum ini menggunakan servis Berjaya Credit.

U Mobile telah mengemas kini informasi pada laman web mereka yang kini memaparkan kadar bayaran baru yang telah diselaraskan dan pelbagai informasi lain. Kini kadar faedah bagi pinjaman-pembelian  bernilai bawah RM 3,000 adalah 15% dan 1.1% bagi pinjaman lebih RM  3,000. Kadar pendapatan minimum juga telah dikurangkan dari RM 1,00 kepada RM 500. Untuk mendapatkan maklumat lanjut dan membeli iPhone melalui pelan MicroCredit, sila layari https://www.u.com.my/umicrocredit


[Ura-Ura] : Nubia Bakal Hadir Dengan Red Magic 3 Versi Snapdragon 855 Plus?

Kemunculan cip pewaris baru Qualcomm iaitu Snapdragon 855 Plus ternyata mendapat perhatian ramai pengeluar utama telefon pintar dari China yang dilihat tidak henti-henti memberi petunjuk bakal melancarkan peranti dengan cipset tersebut.

Nubia juga dilihat tidak ketinggalan apabila hadir dengan poster acah mendakwa mereka mungkin melepaskan Red Magic 3 yang ‘dibungkus’ dengan Snapdragon 855 Plus. Poster tersebar telah dikongsi oleh pihak ZTE menerusi laman Weibo – dengan perkataan “coming soon”.

Benar atau tidak? Apa kata anda? Pun begitu, tiada sebarang maklumat lanjut yang diperoleh. Maklumat tertiris masih lagi rumors. Dalam pada itu, antara syarikat lain yang turut memberi petanda adalah Black Shark, Realme, Vivo, dan Lenovo. Kekal bersama eRing untuk lebih info terkini.


ZTE Nubia Z17 Habis Dijual Dalam Masa 51 Saat?!

Pelancaran telefon pintar Nubia Z17 baru-baru ini memang hangat nampaknya, sehinggakan penjualannya mengambil masa hanya 51 saat sahaja. ZTE cuma menyediakan 10 ribu unit melalui jualan atas talian di pasaran China iaitu JD.com.

Kemungkinan disebabkan perkakasan yang hebat membuatkan ramai tertarik kepadanya. Nubia Z17 menawarkan cip pemproses Snapdragon 835 bersama RAM setinggi 8GB, selain storan dalaman sehingga 128GB untuk varian teratas, manakala varian asas hadir dengan RAM 6GB, storan 64GB dan satu lagi varian mendapat RAM sebesar 6GB dengan ruangan storan sebanyak 128GB.

ZTE menyatakan jualan seterusnya pula akan diadakan pada tarikh yang sama pada pelancaran Honor 9 kelak.


iPhone 12 Sokong 5G?! Kata Tim Cook

Terbaru dalam laporan kewangan Apple untuk suku pertama 2020, Tim Cook telah berkata bahawa dia amat teruja dengan produk baharu yang bakal diperkenalkan kepada peminat mereka. Menurutnya, rangkaian 5G akan memainkan peranan penting dalam memacu produk Apple.

Menurut Tim Cook, rangkaian 5G yang stabil sangat penting kerana ia akan mempengaruhi minat pengguna ketika menggunakan produk mereka. Melalui petikan katanya, jelas menunjukkan bahawa iPhone 12 akan menyokong 5G.

Mengikut sumber ketirisan, iPhone 12 akan menggunakan 5G Dual Mode, dilengkapi dengan pemproses Apple A14 5nm yang mana mempunyai penggunaan tenaga yang lebih rendah dan peredaran haba yang lebih baik berbanding 7nm.

iPhone 12 dikharbakan akan hadir dalam 3 varian, iaitu iPhone12, iPhone12 Pro dan iPhone12 Pro Max dengan saiz paparan 5.4 inci, 6.1 inci dan 6.7 inci. Dari segi konfigurasi kamera, iPhone 12 Pro akan dilengkapi dengan 4 kamera yang terdiri daripada lensa utama, lensa ultra wide-angle, lensa telephoto dan lensa ToF, sekaligus fungsi AR juga akan menerima penambahbaikan.


Maklumat Terdedah iPad Pro 2021- Hadir Dengan Dwi Kamera + Scanner Lidar!

Baru-baru ini, pakar berita luar negara telah membawa lebih banyak butiran reka bentuk iPad Pro2021 yang kini telah terdedah!!?

Menurut maklumat terbaru yang dikeluarkan oleh pakar berita luar negara yang terkenal, Zeroth Element, iPad Pro 2021 11 inci yang baru masih menggunakan reka bentuk modul kamera belakang + bingkai tengah rata pendahulunya, dan modul kamera masih menggunakan dua kamera + lidar Konfigurasi pengimbas berbeza kerana cembungnya telah dikurangkan, dan jalur antena dekat bingkai di atas badan peranti juga hilang. Pada masa ini tidak jelas apakah ini adalah sebab reka bentuk.

Dalam aspek lain, menurut berita yang terdedah sebelumnya, iPad 2021 yang baru semuanya akan menggunakan paparan LED mini dengan kecerahan dan kontras yang lebih tinggi; ia akan dilengkapi dengan pemproses A14X teratas Apple dengan prestasi yang setanding dengan M1, dan ia akan dilengkapi dengan kamera belakang berganda. Modul kamera lebih baik untuk mengambil gambar dan video.

Dilaporkan bahawa iPad Pro 2021 yang baru dijangka akan bertemu dengan anda pada bulan April, dan kami akan menunggu dan mendapatkan maklumat yang lebih terperinci!!


Akhirnya Muncul Secara Rasmi! realme C3 Sokong MediaTek Helio G70 & Bateri 5,000mAh

Akhirnya Rasmi!  Sebuah lagi model di bawah kelas peranti mampu milik diperkenal kepada umum – realme C3. Peranti ini merupakan pengganti baharu untuk siri realme C dan penawaran kali ini nampaknya lebih menarik berbanding sebelum ini. Mari kita lihat lebih lanjut apa yang menarik mengenainya!

realme C3 membawakan paparan hampir penuh bersaiz 6.5″ HD+ (720 x 1560) bersama rekaan takuk kecil. Nisbah skrin – ke – badan adalah mencecah 89.8% dan nisbah aspek berukuran 20:9. Enjin dalaman dikuasakan oleh pemproses MediaTek Helio G70 (octa-core 2.0GHz) dengan paduan memori sehingga 4GB RAM dan storan hingga 64GB ROM – terdapat sokongan microSD yang boleh dikembangkan sehingga 256GB.

Untuk persediaan kamera, ia didatangkan dengan sokongan dwi lensa utama (AI Super Camera) – 12MP (f/1.8) + 2MP (Portrait) dan kamera selfie sebesar 5MP. Kamera ini menyokong sejumlah fungsi menarik termasuklah Chroma Boost, Panorama Selfie, HRD Mode, Portrait Mode dan Slow-mo Video (120fps).

Melengkapi peranti adalah bateri berkapasiti besar iaitu 5,000mAh dan ia menggunakan antaramuka realme UI secara terus daripada kotak . Ia juga dikatakan disertakan dengan sokong reverse charging. Tersedia dalam dua pilihan warna menarik seperti Blazing Red dan Frozen Blue, realme C3 ditawarkan di pasaran India pada harga seperti berikut :


Daily Curiosity

Luaskan pengetahuan am anda dengan bantuan aplikasi Daily Curiosity yang telah berjaya menginspirasikan jutaan pengguna Internet di seluruh dunia melalui laman web mereka iaitu Curiosity.com. Kini ditampilkan dalam bentuk aplikasi untuk peranti Android dan iOS, anda boleh mempelajari atau mengetahui pelbagai topik serta kandungan yang mungkin tidak pernah anda ketahui pada setiap hari. Ia menawarkan pelbagai topik am merangkumi sejarah, teknologi dan banyak lagi ini akan sentiasa dikemaskinikan pada setiap hari bagi memastikan anda sentiasa mempelajari sesuatu perkara yang baru.

Muat Turun

Android

iOS


5 Aplikasi Yang Guna Data Anda Dengan Banyak

Pada masa kini, seringkali kita mendengar keluhan dari pengguna telefon pintar bahawa data mereka cepat sahaja habis. Hal ini ekoran daripada penggunaan Internet yang semakin berleluasa dan tanpa had menyebabkan penggunaan data mengalir seperti alir tanpa henti.

Justeru kami mendedahkan 5 aplikasi yang banyak memakan data anda ketika penggunaan aplikasi ini di telefon pintar anda, dan cara untuk mengurangkan penggunaan data.

Aplikasi ini sangat popular khususnya dalam kalangan orang muda, terdapat pelbagai kandungan video yang boleh ditonton menerusi aplikasi ini antaranya tutorial, video muzik dan sebagainya. Keasyikkan menonton video pastinya membuatkan kita leka terhadap penggunaan data.

Cara menjimatkan data ketika menggunakan aplikasi ini mudah sahaja, anda boleh mengurangkan kualiti video kepada yang lebih rendah seperti 480p. Lebih mudah jika anda menukar dari menggunakan data kepada WiFi, kan lebih jimat!

Baca juga: Menyingkap Video Trending Di Malaysia Sepanjang 2018 Di Youtube

Ini merupakan aplikasi yang sangat popular pada ketika ini, pelbagai informasi boleh didapati menerusi aplikasi ini. Kandungan yang terdapat di dalam aplikasi ini meliputi gambar, video dan sebagainya yang membolehkan data anda kehabisan tanpa disedari.

Masalah kehabisan data semakin kritikal apabila penggunaan autoplay digunakan oleh pengguna. Cara untuk mengurangkan penggunaan data adalah dengan menutup autoplay  atau mengurangkan kulaiti video aplikasi ini di tetapan Facebook. Anda juga mungkin boleh menggunakan Facebook Lite.

Baca juga: Ciri “Facebook Group Stories” Kini Tersedia Di Seluruh Dunia

Satu aplikasi mendengar muzik yang popular, Spotify nyata menjadi pilihan pengguna khususnya anak muda. Keasyikan alunan muzik kegemaran anda membuatkan anda lalai dengan penggunaan data ketika memainkan lagu tersebut. Secara purata, anda mungkin menggunakan 3MB data untuk memainkan 1 lagu.

Jadi apa yang boleh anda lakukan? Mudah sahaja, anda boleh mendaftar pakej premium yang mana anda boleh mendengar muzik ketika offline. Jika tidak ingin mengeluarkan wang, anda boleh mengurangkan kualiti bunyi lagu tersebut.

Baca juga: Mariah Carey Pecah Rekod Penstriman Di Spotify Dengan 10,819,009 Pestriman

Ini merupakan aplikasi yang popular dalam kalangan anak muda pada ketika ini. Gambar dan video yang dimuatnaik oleh pengguna Instagram pastinya membuatkan anda asyik skrol tanpa memikirkan data yang digunakan.

Ditambah lagi Instagram pada ketika ini telah menambah pelbagai fungsi di dalam aplikasi, antaranya ialah rakaman video story, Live dan sebagainya. Hal ini membuatkan data anda akan semakin kering.

Jadi apa yang boleh anda lakukan bagi mengurangkan penggunaan data? Mudah sahaja, anda boleh mematikan fungsi autoplay pada tetapan. Jadi data tidak akan digunakan pada video yang anda tidak ingin tonton.

Baca juga: Instagram Memperkenalkan Fungsi Alt Text Untuk Orang Kurang Upaya Penglihatan

Pengguna telefon pintar pada ketika ini sentiasa ingin mengemaskini status, setiap tindak tanduk seperti harus di update di dalam Twitter. Hal ini yang menyebabkan data semakin cepat habis digunakan. Ditambah dengan Twitter yang juga sudah mendapat kemaskini dan boleh melakukan pelbagai perkara sama seperti Facebook dan Instagram, seperti menonton video dan live yang pastinya memakan data anda dengan lebih pantas.

Anda boleh menjimatkan penggunaan data dengan mematikan fungsi autoplay di tetapan dan mengurangkan kualiti imej atau video. Twitter telah melakukan satu update terkini bagi memberikan limit penggunaan data bagi aplikasi iOS dan Android, yang mana ia akan menghalang sebarang Autoplay bagi video dan memaparkan imej pada kualiti yang lebih rendah.

Baca juga: Data Saving Mode ditambah Pada Aplikasi Twitter


Nak Cuba Fungsi Terbaru Snapchat? Jom Join Program Beta Ni!

Kalau anda pengguna tegar Snapchat, pastinya anda mahu menjadi antara yang terawal mengguna dan mencuba fungsi aplikasi tersebut. Sekarang anda boleh menyertai program beta Snapchat yang akan memberikan anda akses kepada fungsi terbaru Snapchat sebelum ianya dilancarkan secara rasmi kepada pengguna umum.

Sila klik Android App Testing dan log masuk menggunakan akaun Google anda. Klik Become A Tester untuk menyertai program beta ini. Apabila selesai anda boleh muat turun Snapchat versi beta terus dari dalam Play Store, sekiranya anda sudah ada aplikasi Snapchat di dalam smartphone, sila uninstall dahulu aplikasi tersebut dan kemudian dapatkan versi beta dari Play Store.


Eksklusif! Miliki OPPO F11 Pro Pada Harga RM42/Bulan Dengan Pelan Digi Phone Freedom 365!

Hi Ofans! Jika anda berkira-kira nak memiliki OPPO F11 Pro. Yess! Inilah masanya. Kini, anda boleh dapatkan peranti tersebut pada harga serendah RM42/bulan melalui pelan Digi PhoneFreedom 365!

Bayaran pendahuluan RM0 dan kadar faedah 0% sepanjang tahun. Selain itu, perlindungan percuma DIGI SHEILD turut tersedia. Melalui pelan ini, anda juga boleh menikmati jaminan percuma selama setahun dan juga pelindungan retak skrin bagi tempoh setahun.

Tunggu apa lagi?! Jom daftar SEKARANG dan nikmati tawaran berganda! Maklumat lanjut, Digi PhoneFreedom 365.

_______________________________________________________________________

Artikel Berkaitan:


Stok Terhad! vivo V3 Kini Diperkenalkan Dalam Warna Merah Jambu Emas

Selepas memperkenalkan model Vivo V3 Max dalam warna merah jambu emas (rose gold) untuk pasaran tempatan pada minggu lepas, nampaknya vivo Malaysia telah mengumumkan pula kehadiran warna yang sama untuk model Vivo V3 .

Kehadiran warna terbaru ini sekaligus memberikan lebih pilihan kepada pengguna tempatan, memandangkan sebelum ini ia hanya dipekenalkan dalam warna emas sahaja. vivo V3 yang menawarkan saiz skrin berukuran 5.0 inci dengan resolusi 720p ini telah dikuasakan dengan pemproses Qualcomm Snapdragon 616 Octa Core berkeupayaan 64-bit, RAM sebesar 3GB, dua slot kad SIM, kamera 13 Megapiksel, dan juga kamera depan 8 Megapiksel.

vivo V3 dengan kerangka merah jambu emas yang dijual pada harga RM1,099 ini didatangkan dalam stok yang terhad dan pastikan anda mendapatkannya secepat yang mungkin dengan mengunjungi mana-mana kedai jualan vivo di seluruh negara.

Baca juga:


Syarikat Penerbangan Hantar iphone 12 Kepada 19 Ribu Pekerja Secara Percuma!!

Menurut laporan media yang relevan, Delta Air Lines baru-baru ini mencapai kerjasama baru dengan operator tempatan AT&T dan Apple. Delta Air Lines akan membeli sebilangan besar telefon iPhone 12 untuk diedarkan secara percuma kepada lebih daripada 19,000 pekerja di syarikat itu.

Menurut laporan, pramugari Delta Air Lines akan menggunakan teknologi AR (augmented reality) iPhone 12 untuk menilai inventori dalam kabin dengan lebih tepat dan menerima latihan imersif yang lebih penting untuk misi.

Pada masa yang sama, Delta Air Lines akan terus mengembangkan kerjasama mendalam dengan operator AT&T dan Apple, mencadangkan lebih banyak kes penggunaan untuk meningkatkan perkhidmatan dalam penerbangan.

Perlu disebutkan bahawa hari ini Apple juga mengumumkan data laporan kewangan terkini, yang menunjukkan bahawa prestasi suku baru Apple jauh melebihi jangkaan. Model yang paling popular adalah iPhone 12, diikuti oleh iPhone 12 Pro dan iPhone 12 Pro Max.

Berkat prestasi cemerlang siri iPhone 12, pendapatan keseluruhan produk iPhone meningkat 65.5% berbanding tempoh yang sama tahun lalu, dan pendapatan mencapai 49.738 bilion dolar AS. Dilaporkan bahawa versi asas iPhone 12 mungkin menyumbang hampir separuh daripada ini.


Reviu Eksklusif: OPPO R15 Pro, Penggambaran Dwi Kamera 16MP + 20MP Bersama Ciri 3D Potrait Light!

Apa yang menariknya OPPO R15 Pro? Ia merupakan telefon pintar pertama keluaran OPPO yang menawarkan lensa kamera dwi-kamera dengan ciri-ciri penggambaran yang menarik. Tidak hanya memfokuskan kepada fungsi penggambaran, R15 Pro juga sesuai untuk mereka yang mementingkan prestasi sesebuah  peranti.

Dioperasikan oleh Android 8.1 Oreo dengan pemproses Snapdragon 660 berkelajuan Octa-core 2.2GHz, peranti ini menawarkan RAM 6GB dan storan sebesar 128GB. Malah kehadiran pengecasan pantas VOOC pula membolehkan anda mengecas bateri berkapasiti 3,430mAh dengan lebih pantas.

Tidak mahu ketinggalan dalam menghasilkan lensa dwi-kamera, R15 Pro adalah model pertama OPPO yang hadir dengan penggambaran dwi-kamera utama.

Menawarkan lensa beresolusi 16MP+20MP dengan sokongan PDAF, gandingan sensor Sony IMX519 bersama aperture f/1.7 ini mampu menghasilkan gambar yang lebih cerah dengan dinamik warna yang lebih baik walaupun dalam pencahayaan rendah.

Sokongan teknologi AI Beauty 2.0 pada kamera swafoto R15 Pro dilihat sebagai perintis swafoto yang sempurna.

Ia mampu mengesan jantina, umur, warna kulit dan tekstur serta persekitaran pencahayaan yang mampu memberikan pengalaman berswafoto yang lebih sempurna dan semula jadi kepada kaki swafoto.

Tidak dinafikan kesemua telefon pintar dwi-kamera hari ini menawarkan kamera utama dengan efek bokeh, tetapi tidak semua peranti tersebut menyediakan ciri latar belakang hitam.

Salah satu kelebihan R15 Pro adalah kamera utamanya boleh mengambil gambar bokeh dengan efek 3D Potrait Lighting.

Bagi memberi lebih keseronokan semasa mengambil gambar, telefon pintar ini telah hadir dengan pelekat AR yang comel dan menarik untuk digunakan.

Pengguna boleh memilih pelekat yang disukai sebelum mengambil gambar menggunakan kamera utama ataupun swafoto. Jadi, jangan ketinggalan untuk berkongsi gambar anda ke laman sosial.

Kebanyakan telefon pintar hari ini hadir dengan sokongan pengecaman wajah yang dikenali sebagai Facial Unlock, begitu juga dengan OPPO R15 Pro.

Kelebihan pengecaman wajah ini adalah dapat membuka kunci lebih pantas serta dapat membaca tekstur wajah pengguna walaupun ketika sedang basah.

Selain itu, teknologi pengimbas cap jari juga disediakan bagi mereka yang tidak mahu menggunakan fungsi pengecaman wajah ini.

Sepertimana OPPO F7, R15 Pro juga hadir dengan sokongan Full Screen Multitasking yang membolehkan pengguna membuat tugasan dengan mudah.

Sebagai contoh, jika menerima SMS ketika sedang bermain permainan mudah-alih, anda boleh terus membaca mesej sambil bermain. Namun begitu, fungsi ini perlu diaktifkan terlebih dahulu di ruangan tetapan. Smart Convenience ⇒ Full Screen Multitasking ⇒ ON

Telefon pintar ini tidak hanya memfokuskan kepada fungsi multimedia sahaja, tetapi juga kepada mereka yang mementingkan prestasi sesebuah peranti.

Kepada yang gemar bermain permainan mudah alih, telefon pintar ini boleh dipertimbangkan kerana ia dibekalkan dengan RAM 6GB dan storan 128GB. Malah sokongan Game Acceleration pula memudahkan anda mengawal permainan.

Sokongan teknologi VOOC Flash Charge pada R15 Pro pastinya menjanjikan masa mengecas yang sangat pantas kerana berdasarkan kenyataan yang dibuat, dengan hanya 5 minit masa mengecas, anda berupaya menikmati 2 jam masa panggilan. Ini bermakna, anda tidak perlu menunggu terlalu lama untuk mengecas penuh bateri berkapasiti 3,430mAh yang dimiliki oleh telefon pintar ini.

Walaupun kedua-dua peranti ini memfokuskan kepada pengguna yang gemar berswafoto, tetapi ia masih dibekalkan dengan pemproses berkuasa.

Bagi yang mementingkan prestasi ketika membeli telefon pintar, apa kata anda lihat dahulu ujian benchmark yang dijalankan sendiri oleh kami sebagai panduan memilih peranti mana yang terbaik!

Tidak seperti kebanyakan telefon pintar keluaran OPPO sebelum ini, R15 Pro bukan sahaja peranti yang memfokuskan kepada pengguna yang suka berswafoto dengan kehadiran teknologi Beauty AI, tetapi juga hadir dengan spesifikasi kelas atasan yang pastinya mampu menarik perhatian gamers! Istimewanya model ini, ia adalah telefon pintar pertama keluaran OPPO yang menyokong dwi-kamera dan dibawa masuk ke pasaran tempatan. Dengan lensa penggambaran 16MP + 20MP, tiada masalah untuk anda mengambil gambar bokeh dan monokrom yang cantik!

Walaupun masih mengekalkan paparan skrin dengan nisbah 19:9, tetapi ia menampilkan saiz skrin lebih besar berbanding OPPO F7 berukuran 6.28 inci serta menawarkan rekaan gelas 3D yang kelihatan lebih premium. Kehadiran teknologi pengecasan pantas VOOC pula memudahkan pengguna tanpa perlu menunggu lama untuk mengecas telefon pintar ini.

Malah peningkatan prestasi dan juga bateri yang ditawarkan oleh OPPO R15 Pro juga mampu menarik perhatian bagi mereka yang gemar bermain permainan mudah-alih. Namun begitu, tidak dinafikan harga yang ditawarkan oleh OPPO R15 Pro bukanlah dari kategori mampu milik.


Perjanjian Lama Samsung – Qualcomm Menyukarkan Cip Exynos Dijual

South Korea’s Fair Trade Commission (SKFTC) telah mendakwa bahawa Qualcomm menyekat Samsung daripada menjual pemproses Exynos kepada pengeluar peranti lain kerana terikat dengan perjanjian lesen.

Perjanjian ini dilaporkan telah bermula sejak tahun 1993, di mana melalui perjanjian yang telah dicapai hanya membenarkan Samsung untuk membuat cip sendiri menggunakan paten CDMA untuk digunakan dalam telefon sendiri. Jika ada pihak ketiga yang mahu menggunakan cip Exynos, mereka harus membayar sejumlah amaun untuk harga lesen kepada Qualcomm. Pada tahun 2013, sebuah rundingan diadakan bagi membincangkan isu ini, namun tiada penyelesaian yang dapat dimeterai.

Jelas perjanjian yang dibuat pada tahun 1993 ini memberikan impak yang besar kepada divisyen semikonduktor Samsung. Namun pada masa yang sama Samsung juga menerima keuntungan yang lumayan daripada Qualcomm kerana mereka merupakan pembuat utama cip Snapdragon dan juga mendapat keistimewaan sebagai jenama pertama dipasang Snapdragon 835.


ZTE Keluarkan Laporan Kelestarian 2020

SHENZHEN, China, 21 Mei 2021 /PRNewswire/ — ZTE Corporation (0763.HK / 000063.SZ), penyedia antarabangsa yang utama bagi penyelesaian telekomunikasi, perusahaan dan teknologi pengguna untuk internet mudah alih, hari ini mengumumkan Laporan Kelestarian 2020nya.

Laporan ini menunjukkan bahawa ZTE, susulan kedudukan strategiknya sebagai “pemacu ekonomi digital”, memenuhi tanggungjawab sosial korporatnya secara proaktif pada tahun 2020. Semasa memanfaatkan teknologi untuk memerangi pandemik Covid-19, ZTE berusaha sedaya upaya untuk menggalakkan pembangunan ekonomi digital dan meneruskan pertumbuhan mesra alam. Sementara itu, syarikat ini menyumbang kepada masyarakat global dan terus meningkatkan amalan tadbir urus korporatnya serta merancang untuk masa depan.

ZTE mengeluarkan laporan kelestariannya setiap tahun selama 13 tahun berturut-turut.

Memanfaatkan 5G untuk memerangi pandemik Covid-19 dengan cara yang menyeluruh

Pada awal tahun 2020, dalam menghadapi wabak Covid-19 yang berlaku secara tiba-tiba, ZTE mengaktifkan segera mekanisme tindak balas kecemasan bagi pencegahan dan kawalan pandemik. Semasa melaksanakan langkah-langkah pencegahan pandemik dengan ketat bagi melindungi kesihatan dan keselamatan kakitangan, ZTE menggalas tanggungjawab sosial korporat dan mengambil tindakan untuk memerangi Covid-19 melalui penggunaan pelbagai teknologi.

Semasa peringkat awal pandemik Covid-19 pada tahun 2020, ZTE menyelaraskan sumber dengan pantas di seluruh dunia, meliputi pengeluaran dan pengedaran, pembinaan rangkaian, komunikasi terjamin, perkhidmatan di lapangan, aplikasi perkhidmatan dan banyak lagi. Ia membina rangkaian 4G/5G dengan operator untuk lebih 210 hospital di 82 bandar dalam 26 wilayah di tempat asalnya, merapatkan jurang komunikasi yang diperlukan untuk sokongan kehidupan. Ketika pandemik ini menjadi semakin buruk, ZTE berganding bahu bersama rakan-rakan kongsi industri bagi membangunkan aplikasi yang inovatif termasuk teleperubatan berasaskan 5G, logistik pintar, kelas berasaskan awan 5G dan keselamatan tiga dimensi, seterusnya memanfaatkan teknologi untuk menewaskan Covid-19.

Di samping itu, berdepan dengan cabaran pandemik global, ZTE menubuhkan 12 cawangan sukarelawan di Wuhan, Chengdu, Chongqing dan bandar-bandar lain di China serta di Myanmar, India dan negara-negara lain. Kesemua sukarelawan ini memberi sokongan padu untuk memulihkan pandemik dan kecemasan lain. Dalam masa yang sama, ZTE Foundation menyumbang bahan-bahan pencegahan pandemik termasuk pelitup muka, gogal, pakaian pelindung dan ventilator kepada barisan hadapan pandemik di China dan lebih 50 negara serta wilayah di serata dunia.

Mengejar kecekapan teras yang lebih tinggi dan mencapai kejayaan bersama dalam ekonomi digital

Ekonomi digital mempercepatkan integrasi ke dalam industri-industri lain dan telah menjadi pemacu pembangunan ekonomi global yang baharu. Berlatarbelakangkan hal ini, ZTE komited untuk menjadi pemacu ekonomi digital dengan mencipta dan berkongsi peluang pembangunan bersama pihak-pihak yang berkaitan untuk bersama-sama menggalakkan pembangunan ekonomi digital yang sihat.

Presiden ZTE Corporation, Xu Ziyang mengulas, “Pada tahun 2020, pandemik benar-benar mengubah cara orang ramai menjalani kehidupan dan bekerja, menjadikan perkhidmatan ICT sebagai satu keperluan sama seperti udara, air dan kuasa elektrik. Seterusnya, perusahaan perlu mempercepatkan transformasi digital dan pintar, bukan sahaja untuk mengurangkan kos dan meningkatkan kecekapan, tetapi untuk menjadi lebih tangkas dan pintar, lantas dapat menangani ketidaktentuan dengan lebih baik dalam persekitaran luaran, pasaran dan teknologi.”

Laporan ini menyatakan bahawa ZTE, untuk menjadi “pemacu ekonomi digital”, menganggap inovasi teknologi sebagai daya pemacu utama pembangunan korporat. Kekal berada di landasan untuk mengejar kecekapan teras yang lebih tinggi, syarikat ini terus berinovasi dalam cip, algoritma, seni bina, pangkalan data dan sistem operasi, antara lain, yang meletakkan asas yang kukuh untuk pertumbuhan yang lebih mantap. ZTE telah melabur sebanyak lebih daripada RMB 10 bilion setiap tahun dalam penyelidikan dan pembangunan (R&D) dan menjelang penghujung Mac 2021, telah memfailkan 80,000 permohonan paten global, dengan lebih daripada 38,000 diluluskan. Menurut laporan “Who is leading the 5G patent race?” (“Siapa yang menerajui perlumbaan paten 5G”) yang diterbitkan pada bulan Februari oleh IPlytics yang berpangkalan di Berlin, ZTE telah dimasukkan ke dalam senarai 3 teratas global untuk kepimpinan lestarinya dalam Paten Penting-Standard (SEP) yang diisytihar 5G kepada ETSI.

Dalam masa yang sama, mendukung objektif “Memperkasa industri-industri melalui inovasi dan mencapai kejayaan bersama dalam ekonomi digital”, ZTE berazam untuk merapatkan jurang digital antara senario perniagaan tradisional dan aplikasi teknologi digital, menyediakan industri-industri dengan penyelesaian berasaskan senario yang benar-benar mencipta nilai dan menjadi peneraju dalam transformasi digital industri-industri. Pada tahun 2020, dengan bergantung pada rangkaian terbaiknya, “penyelesaian awan dan rangkaian yang jitu” serta platform pemungkin, ZTE, berserta lebih 500 rakan kongsi dalam bidang perindustrian, industri pengangkutan, tenaga, kerajaan, kewangan, kebudayaan dan pelancongan antara lain, menjalankan aplikasi inovatif dan amalan perniagaan 5G serta mencipta kira-kira 100 senario untuk aplikasi 5G yang inovatif. Ia memenuhi tanggungjawabnya dengan bersungguh-sungguh sebagai peneraju industri dengan kekuatan inovatif yang mantap.

Sebagai contoh, dalam bidang perindustrian, projek kilang pintar, yang bersama-sama disempurnakan oleh ZTE dan Yunnan Sunho Aluminum, menggalakkan transformasi dan penaiktarafan Sunho dengan “pembuatan pintar” dan membolehkan perusahaan industri tradisional itu menjimatkan kos kendalian, mengurangkan tenaga kerja dan meningkatkan kecekapan. Dari segi rawatan kesihatan, ZTE menawarkan penyelesaian rawatan kesihatan pintar 5G yang menggabungkan aplikasi inovatif sedemikian seperti demonstrasi operasi, perundingan jarak jauh, pusingan wad secara jarak jauh serta diagnosis terbantu-AI dan mudah alih bagi melindungi setiap nyawa manusia.

Dari segi pendidikan pula, syarikat ini menyediakan pelbagai senario dan aplikasi yang inovatif untuk pendidikan seperti bilik darjah jarak jauh 5G + 4K, pendidikan XR berasaskan awan 5G, pengajaran 5G + AR dan bilik darjah holografik 5G+, bagi mencetuskan sifat ingin tahu dalam diri kanak-kanak dan memasang impian mengenai masa depan.

Dalam bidang kewangan, pangkalan data teragih yang dibangunkan sendiri oleh ZTE, GoldenDB, bertindak sebagai asas yang selamat dan andal untuk sistem perkhidmatan perbankan, melindungi setiap transaksi untuk lebih 300 juta pelanggan. Di samping itu, dengan menggunakan teknologi inovatif kepada telefon pintar serta terminal maklumat peribadi dan di rumah, ZTE menjadikan gaya hidup pintar 5G semua-senario suatu kenyataan dengan pelbagai terminal pintar 5G yang beraneka demi kejayaan bersama dalam ekonomi digital.

Melaksanakan konsep pembangunan mesra alam bagi mencapai matlamat “keneutralan karbon”

Dengan “keneutralan karbon” mencapai kata sepakat dalam ekonomi-ekonomi utama di seluruh dunia, ZTE mengambil bahagian dengan aktif dalam penyahkarbonan ekonomi global dan menggalakkan lagi pengkomersialan 5G mesra alam dalam beberapa bidang bagi membantu semua industri memasuki saluran pembangunan mesra alam dengan pantas.

“Kami benar-benar percaya bahawa perairan yang jernih dan gunung ganang yang menghijau merupakan aset yang tidak ternilai harganya dan berusaha mengurangkan impak ke atas alam sekitar kita daripada sumber tersebut. Kami menggunakan bahan-bahan mentah yang lebih mesra alam dan meningkatkan teknik pengeluaran,” tegas Xie Junshi, Naib Presiden Eksekutif dan Ketua Pegawai Operasi ZTE dalam laporan tersebut. “Kami menggunakan teknologi yang lebih canggih bagi menggalakkan prestasi produk. Kami komited terhadap kecekapan spektrum yang terbaik, kecekapan tenaga yang terbaik dan kecekapan operasi rangkaian yang terbaik bagi memudahkan pembangunan lestari.”

Dengan kedatangan era 5G, penggunaan tenaga daripada stesen utama dan terminal 5G dianggap sebagai isu utama untuk pembangunan industri yang lestari. ZTE meneroka cara untuk mengurangkan penggunaan tenaga daripada stesen utama dengan aktif dan mengatur lebih daripada 500 paten inovasi 5G mesra alam. Syarikat ini menumpukan perhatian untuk meningkatkan kecekapan dan mengurangkan penggunaan melalui cip prestasi tinggi yang dibangunkan sendiri, operasi berkecekapan tinggi, reka bentuk struktur utama dan kekuatan teknologi. Selain itu, ZTE telah membantu lebih daripada 20 operator bagi membina lebih 500,000 tapak mesra alam berkecekapan tinggi di negara-negara dan wilayah-wilayah seperti China, Itali, Vietnam, Myanmar, Pakistan, Afrika Selatan dan Etiopia. Pada tahun 2020, ZTE melancarkan PowerPilot – penyelesaian cekap-tenaga rangkaian 4G dan 5G. Tenaga yang dijimatkan oleh penyelesaian PowerPilot ialah dua kali ganda lebih banyak daripada penyelesaian penjimatan tenaga berasaskan AI konvensional dan ia dapat menjimatkan tenaga sehingga 20% dalam rangkaian berbilang mod, lantas mengurangkan perbelanjaan operasi dengan berkesan. Ketika ini, penyelesaian ini berjaya dikomersialkan di lebih daripada 700,000 tapak di lebih 20 rangkaian seluruh dunia.

Di samping itu, ZTE mengambil bahagian dengan aktif dalam penyelesaian subjek yang berkaitan dengan standard penjimatan tenaga. Pada tahun 2020, bersama-sama GSMA Intelligence, peneraju dalam penyelidikan telekomunikasi, media dan teknologi (TMT) global dan sebahagian daripada GSMA yang lebih luas, ZTE mengeluarkan kertas putih “5G Energy Efficiencies, Green is the New Black”. Kertas putih tersebut menganalisis latar belakang dan prinsip pembinaan dan peningkatan kecekapan tenaga rangkaian telekomunikasi dalam era 5G daripada aspek pengurangan kos, pengoptimuman prestasi rangkaian, keselamatan tenaga dan sumbangan kepada pengurangan emisi karbon global. Ia juga menyimpulkan mengenai kebolehlaksanaan penjimatan tenaga dan pengurangan penggunaan melalui inovasi.

Sebagai pengamal pembangunan mesra alam yang aktif, ZTE Corporation turut menggalakkan pengurusan perlindungan alam sekitar secara komprehensif dalam operasi pejabat dan pengeluaran harian syarikat. Syarikat ini berorientasikan sasaran pengurusan dari segi penjimatan tenaga serta emisi ekzos dan ia mengukuhkan lagi teknologi pengeluaran dan peningkatan peralatan bagi mengurangkan penggunaan sumber semula jadi dan impak ke atas alam sekitar.

Berkembang bersama kakitangan dan rakan kongsinya serta menyumbang kepada masyarakat global

Pada tahun 2020, ZTE meningkatkan lagi transformasi digital dalamannya dan mencipta “Ultimate Cloud Company” awan-sepenuhnya, pintar dan ringan dalam bidang R&D, operasi, pejabat dan pengeluaran. Di samping dapat mengurangkan kos, meningkatkan kecekapan dan meningkatkan kualiti, syarikat ini menghadapi ketidaktentuan masa depan dengan fleksibel. Semasa berlakunya pandemik ini, perkhidmatan awan ZTE membolehkan lebih daripada 70,000 kakitangan di seluruh dunia bekerja dari rumah. Lebih penting lagi, kecekapan kerja jarak jauh lebih 30,000 kakitangan R&D mencapai lebih daripada 95%.

Dari segi tadbir urus korporat, ZTE mengukuhkan lagi tarikan dan insentif bakat utama, meningkatkan sistem pengurusan pematuhan, meningkatkan sistem pengurusan kawalan dalaman korporat dan mencapai pertumbuhan yang berkualiti tinggi sepanjang laluan tiga fasa iaitu “pemulihan, pertumbuhan dan pengembangan”.

Berhubung aspek-aspek sumbangan terhadap masyarakat global, ZTE Foundation sentiasa kekal komited terhadap misinya iaitu untuk “menyokong semangat kebajikan awam, memenuhi tanggungjawab korporat dan menggalakkan pembangunan kebajikan awam.” Sepanjang tahun lalu, syarikat ini memfokuskan pada tiga bidang utama: rawatan perubatan, bantuan pendidikan dan bantuan untuk kumpulan kurang bernasib baik serta menganjurkan aktiviti kebajikan awam dan pembasmian kemiskinan dengan aktif.

Pada tahun 2020, ZTE Foundation melabur sebanyak lebih daripada 14 juta yuan dalam kebajikan awam, melaksanakan 37 projek kebajikan awam dan menjalankan 73 aktiviti kebajikan awam secara sukarela. Indeks Ketelusan Yayasan China 2020 (FTI) Yayasan tersebut, memperoleh markah penuh dalam tiga tahun berturut-turut dan memenangi “Anugerah Inovasi Amal Tahunan” dan “Anugerah Projek Amal Tahunan” di Festival Amal China ke-10.

Melangkah ke hadapan, ZTE akan kekal komited sepenuhnya terhadap pembangunan lestari di seluruh dunia dan sebagai “pemacu ekonomi digital”, melaksanakan tanggungjawab sosialnya. Syarikat ini akan terus berkembang bersama-sama kakitangan dan rakan kongsinya, mengharapkan untuk merealisasikan pembangunan bersama antara perusahaan, individu, rakan kongsi dan persekitaran bagi mendayakan komunikasi dan kepercayaan di mana-mana sahaja.

Klik di sini untuk melihat dan memuat turun seluruh laporan:https://res-www.zte.com.cn/mediares/zte/Files/PDF/white_book/202105191132EN.pdf

Hubungan Media:Margaret Ma ZTE CorporationTel: +86 755 26775189 Emel: ma.gaili@zte.com.cn

Keywords:  Computer Networks Computer/Electronics Internet Technology Telecommunications Telecommunications Carriers and Services Telecommunications Equipment Corporate Social Responsibility

Source: PRNEWSWIRE


Ketirisan Kemas Kini Android 7.0 Nougat Versi Beta Untuk Huawei P9

Penerimaan kemas kini terbaru platform Android pada peranti Nexus bukanlah sesuatu yang asing kerana seperti yang kita ketahui, ia merupakan model yang diperkenalkan oleh Google sendiri. Tetapi nampaknya ketirisan kemas kini platform terbaru Android ini juga nampaknya sudah boleh dicuba, apabila ada di antara jenama telefon pintar yang menerima kemas kini tersebut dalam versi beta.

Baru-baru ini, pembangun dari forum Android paling popular iaitu XDA telah berjaya mendapatkan fail kemas kini OTA (Over The Air) yang dipercayai versi beta untuk Android 7.0 Nougat. Kemas kini itu dikatakan telah diperolehi melalui ketirisan daripada sumber yang tidak didedahkan.

Lebih menariknya, pemilik peranti Huawei P9 nampaknya sudah boleh mencuba kemas kini terbaru itu melalui perkongsian pautan fail OTA Android 7.0 Nougat yang tampil dengan versi EMUI-EVA-C900B040SP11-log. Penggunaan nama “EVA” ini jelas sekali merujuk kepada model Huawei P9. Selain pautan untuk memuat turun fail OTA, pembangun XDA itu juga turut berkongsi himpunan screenshot Huawei P9 yang dioperasikan oleh Android 7.0 Nougat dan juga klip video demonstrasi.

Muat turun fail OTA Android 7.0 Nougat versi Beta di sini


Samsung Galaxy S21 Ultra 5G Dianugerahkan Telefon Pintar Terbaik Di Mobile World Congress 2021!!

Pada majlis anugerah pada Mobile World Congress 2021, Samsung Galaxy S21 Ultra 5G dinobatkan sebagai ‘Best Telefon pintar ’tahun lalu. Telefon pintar, yang dilengkapi sistem kamera kelas profesional dan Paparan Cerdas yang terang adalah pilihan tepat bagi pengguna yang ingin mengambil gambar terperinci yang cantik.

Ia juga merupakan peranti pertama S Series yang menyokong S Pen, untuk produktiviti canggih dari kuasa pengguna. Dengan semua ciri ini dimasukkan ke dalam reka bentuk potongan kontur yang ramping, Samsung Galaxy S21 Ultra 5G mewakili kejuruteraan Samsung yang terbaik.

Juga disenarai pendek dalam kategori ini adalah Samsung Galaxy S20 FE, yang membawa ciri kegemaran peminatGalaxy S20 utama untuk lebih ramai pengguna, termasuk kamera berkuasa AI yang luar biasa dan paparan Infinity-O 120Hz yang indah.

Bagi mendapatkan maklumat lanjut, layari  Samsung Malaysia Newsroom, Samsung Malaysia’s Website orSamsung Mobile Press.


Samsung Galaxy A8s Mungkin Tidak Dilengkapi Bicu Audio 3.5mm?

Ura-ura yang mengatakan Samsung Galaxy A8s tidak akan mempunyai bicu audio nampaknya mula tersebar meluas di media sosial.

Berdasarkan desas-desus yang didengar, Samsung mungkin akan menyingkirkan bicu audio 3.5mm pada telefon pintar berkenaan. Menurut sumber lagi, Samsung melakukan sedemikian bagi mengurangkan ketebalan pada Galaxy A8s dan memastikan telefon mempunyai rekaan yang nipis.

Jika benar apa yang diperkatakan, Galaxy A8s akan menjadi model pertama Samsung yang hadir tanpa bicu audio. Tetapi, seperti biasa maklumat tersebut hanyalah ‘rumors’ dan masih belum diketahui kesahihannya. Jadi, sama-sama kita wait & see!

[SUMBER]

_____________________________________________________________

Artikel berkaitan:


[Desas-Desus] Nokia 6.2 Bakal Hadir Dengan Rekaan Skrin Tanpa Takuk?

Saat ramai yang berasa kecewa dengan berita mengenai penundaan tarikh pelancaran Nokia 9, kini HMD Global membawakan khabar baharu untuk semua peminat setianya di seluruh dunia.

Kecoh di media sosial selepas tersebarnya sebuah tweet mengatakan bahawa Nokia 6.2 bakal hadir dengan rekaan skrin tanpa takuk.

Memetik tweet tersebut, Nokia 6.2 tidak akan menggunakan skrtin bertakuk sebaliknya ia hadir dengan ‘penyelesaian yang menarik’. Katanya lagi, Nokia 8.1 mungkin akan menjadi produk terakhir yang menggunakan skrin dengan rekaan bertakuk.

Apakah agaknya ‘penyelesaian menarik’ yang akan dibawakan oleh Nokia? Apa pendapat anda mengenai desas-desus ini? Apa-apapun, sama-sama kita tunggu empunya badan sendiri tampil~

[SUMBER]

_________________________________________________________________

Artikel berkaitan:


‘Thru’ bolehkan para tetamu daftar masuk ke hotel guna telefon bimbit sendiri

– Penyelesaian daftar masuk berasaskan awan tanpa sentuh hujung ke hujung pertama di dunia daripada DigiValet

NEW DELHI, 19 Ogos 2020 /PRNewswire/ — DigiValet – arkitek teknologi inovatif mendepani tetamu di hotel-hotel mewah, melancarkan Thru, penyelesaian berasaskan awan menyeluruh untuk para tetamu hotel menyelesaikan keseluruhan proses daftar masuk dengan mudah menggunakan peranti peribadi mereka sendiri, tanpa perlu memuat turun sebarang aplikasi atau perisian. Dengan memudahkan daftar masuk jarak jauh, dari mana saja di dunia, Thru menghilangkan semua titik sentuh konvensional yang digunakan oleh para tetamu dan kakitangan hotel. Thru amat mudah untuk digunakan.

Thru memastikan tiada lagi barisan yang panjang di kaunter penerimaan tetamu hotel dan pertukaran kad pengenalan, borang dan kad kredit fizikal, membolehkan pengalaman yang lancar dan selamat hanya dalam empat langkah.

Bukan hanya tetamu, Thru membantu hotel dengan meningkatkan kecekapan operasi mereka, mengurangkan kos tenaga kerja dan mencegah lobi dan meja sambutan tetamu daripada sesak semasa waktu puncak daftar masuk dan daftar keluar. Sokongan berbilang bahasa Thru memastikan bahawa bahasa tidak lagi menjadi penghalang bagi pelancong moden.

Mengumumkan pelancaran, Rahul Salgia, Pengasas & Ketua Pegawai Eksekutif, DigiValet berkata, “Thru dirancang untuk membolehkan penggunaan cepat dan pelaksanaan yang lancar. Ia dapat dilaksanakan di mana-mana hotel hanya dalam satu hari menggunakan proses pendaftaran sepenuhnya dalam talian. Hotel tidak perlu beli apa-apa perkakasan atau perisian tambahan. Lebih jauh lagi, Thru tidak mempunyai sebarang yuran penggunaan atau susun atur modal yang terlalu tinggi. Malah, model per daftar masuk Thru bermaksud bahawa perkhidmatan itu membayar untuk kegunaannya sendiri.”

Thru memanfaatkan kepakaran DigiValet dalam menyediakan penyelesaian perhotelan terkemuka untuk memperkasakan pasaran perhotelan yang lebih besar dengan teknologi berharga yang secara sejarahnya melayan beberapa nama paling berprestij di seluruh dunia.

Latar Belakang Syarikat:

Ditubuhkan pada tahun 2009, DigiValet telah merevolusikan pengalaman di dalam bilik untuk tetamu hotel selama-lamanya. Hari ini, DigiValet ialah syarikat reka bentuk pengalaman tetamu nombor satu di dunia yang terkenal dengan kebijaksanaan interaksi tetamu yang intuitif. Hotel global yang ikonik seperti Armani di Dubai dan Milan, Raffles di Singapura, Bvlgari Paris, Amanpuri Phuket, Aventura, Orlando – USA dan W Hotel, London telah sebulat suara mengiktiraf Digivalet kerana menetapkan penanda aras pengalaman; menjadi penginovasi yang boleh dipercayai dan penggerak pertama dalam ruang teknologi hospitaliti. DigiValet mempunyai portfolio yang pelbagai dan menawarkan penyelesaian untuk industri Hospitaliti, Hospital, Kediaman Senior & Kediaman Berservis. Dengan pejabat utamanya di India, DigiValet mempunyai kehadiran di seluruh Amerika Syarikat, UK, Singapura, UAE, & Australia.

Logo: https://ering.com.my/wp-content/uploads/2020/08/thru-bolehkan-para-tetamu-daftar-masuk-ke-hotel-guna-telefon-bimbit-sendiri.jpg

Source: DigiValet Inc.

Keywords: Computer/Electronics Hotels and Resorts Multimedia/Online/Internet Travel New products/services

Source: PRNEWSWIRE


Dapatkan Diskaun RM199 Untuk OPPO F5, Terhad Untuk 3 Hari Sahaja!

OPPO Malaysia hari ini telah mengumumkan tawaran diskaun sebanyak RM199 bagi model selfie mereka, OPPO F5. Pengguna boleh mendapatkan OPPO F5 hanya berharga RM1,099 (Normal RRP: RM1,298) bermula hari ini (30 Mac 2018) hingga 1 April 2018, terhad untuk 3 hari sahaja!

Kepada yang berminat, anda boleh mendapatkan OPPO F5 ini eksklusif di kedai rasmi OPPO dan kedai Konsep OPPO sahaja. Jadi pastikan anda tidak ketinggalan!

OPPO F5 dibekalkan dengan sensor 20 Megapiksel f/2.0 AI Beauty yang mampu mengenalpasti jantina dan umur melalui pengimbas wajah. Bukan itu sahaja, ia juga mampu melaraskan cahaya yang masuk ke dalam sensor mengikut tona warna serta jenis kulit si pengguna.

Manakal kamera belakang pula hadir dengan sensor 16 Megapiksel f/1.8 boleh mengambil gambar bokeh malah sesuai untuk penggambaran di dalam pencahayaan yang malap.


Instagram Melancarkan Fungsi Siaran Video Secara Langsung

Masih ingat sebelum ini kita ada menyiarkan berita mengenai Instagram sedang mencuba fungsi video secara langsung? Hari ini, Instagram telah melancarkan fungsi siaran video secara langsung kepada pengguna di Amerika Syarikat.

Kemas kini aplikasi versi 10.2 (iOS) memberikan pengguna fungsi Live Video yang boleh diakses dengan fungsi swipe dari sisi kanan menu utama. Kemudian pengguna dapat melihat menu terbaru dengan label “Live”. Rakan dan pengikut akaun Instagram akan dapat melihat notifikasi apabila anda melancarkan video secara langsung.

Perlu diingat bahawa mana-mana klip video dari ciri penstriman langsung ini tidak boleh disimpan pengguna lain secara langsung dari dalam aplikasi, namun masih ada risiko tersembunyi bahawa video anda akan dirakam/disimpan melalui aplikasi pihak ketiga seperti aplikasi rakaman skrin. Selain Instagram, platform sosial lain juga telah menawarkan fungsi siaran video secara langsung sebelum ini seperti Periscope Twitter, Facebook Live, YouTube dan banyak lagi.

Setakat ini, tidak ada berita rasmi bilakah ciri penstriman langsung akan ditawarkan untuk lebih ramai pengguna Instagram di luar Amerika Syarikat, tetapi kami akan pastikan anda semua mengetahuinya apabila ia siap digunakan di sini, janji anda follow kami di Facebook dan juga laman web.


HONOR Perkenal Logo & Slogan Baru – Bakal Bawa Masuk HONOR 8X Phantom Blue Tidak Lama Lagi

HONOR hari ini secara rasminya memperkenalkan penjenamaan baru untuk syarikat mereka – di mana selain daripada logo yang dikemaskini, mereka juga hadir dengan perubahan pada slogannya iaitu ‘HONOR My World’. “Mantera” ini bakal membawakan nafas kepada HONOR dalam terus memberikan yang terbaik buat pengguna.

Menerusi majlis tersebut, HONOR turut mempamerkan model terbaharu mereka iaitu HONOR View20 yang akan datang pada 22 Januari ini.  View20 merupakan peranti gergasi pengubah dunia telefon pintar membawakan 3 teknologi pertama dunia – kamera utama 48MP, reka bentuk kamera pada skrin & Link Turbo.

Selain itu, HONOR turut memperkenalkan tambahan warna baru untuk model HONOR 8X menerusi Phantom Blue bagi memberikan lebih pilihan kepada pengguna. Versi baru ini menampilkan warna biru – purple pada bahagian belakang bersama kemasan kebiru-biruan pada sisinya.

Bagaimanapun, HONOR masih belum lagi mengumumkan harga dan tarikh rasmi ketersediaan untuk versi HONOR 8X Phantom Blue. Sama sama kita tunggu dan kekal bersama eRing untuk lebih info terkini!

________________________________________________________________


Google I/O 2016: Kini Anda Tidak Perlu Lagi Muat Turun Aplikasi

Anda sedang melayari laman web untuk membeli barang, dan apabila anda mahu teruskan untuk pembelian anda secara tiba-tiba perlu memuat turun aplikasi stor tersebut untuk melengkapkan proses seterusnya. Ini lah senario yang kadang-kadang kita hadapi dan ini sungguh menjengkelkan kerana kemungkinan besar kita hanya akan menggunakan aplikasi yang dimuat turun hanya sekali sahaja.

Google telah menyelesaikan masalah itu dengan memperkenalkan Android Instant Apps. Ini merupakan pengumuman yang paling menarik perhatian kami di eRing. Android Instant Apps membolehkan pengguna mengakses fungsi dan antaramuka aplikasi tanpa perlu muat turun aplikasi tersebut dari Play Store.

Salah satu contoh yang ditunjukkan adalah dengan membuka pautan laman web, apabila anda tap pautan tersebut, anda akan dibawa masuk ke dalam sistem aplikasi laman web tersebut tanpa perlu muat turun dahulu, ia lebih mudah, pantas dan efisien.

Baca juga:


Diamond & Platinum Terima Penggunaan Laporan Berlian Prestasi Sarine Light untuk Koleksi Berlian Estrella di Malaysia dan Brunei

HOD HASHARON, Israel, 21 September 2020 /PRNewswire/ — Sarine Technologies Ltd yang disenaraikan dalam Papan Utama Bursa Singapura (“Sarine”, U77 :SI), peneraju dunia bagi pembangunan, pengeluaran dan penjualan produk teknologi jitu untuk penilaian, perancangan, pemprosesan, kemasan, penggredan dan perdagangan berlian dan batu permata, dengan sukacitanya mengumumkan bahawa laporan berlian digital Sarine Profile berserta keputusan penggredan berlian Prestasi Sarine Light akan dilancarkan di seluruh Malaysia dan Brunei oleh Diamond & Platinum untuk koleksi Berlian Estrella proprietarinya.

Diamond & Platinum, ditubuhkan pada tahun 1999, merupakan anggota DeGem Berhad Group, mengendalikan 12 butik berlian di seluruh Malaysia dan Brunei. Laporan Barang Kemas Berlian Estrella dengan Prestasi Sarine Light dilancarkan secara digital awal bulan ini dan setiap butir berlian Estrella akan dijual dengan sijil fizikal Prestasi Sarine Light yang disertakan dengan laporan berlian digital Sarine Profile.

Laporan berlian digital Sarine Profile memaparkan maklumat visual dan pengalaman yang menarik mengenai berlian, dikuasakan oleh teknologi analisis dan paparan berlian yang tepat daripada Sarine yang menawarkan pengguna dengan keputusan analisis prestasi cahaya berlian dan penggredan yang tepat dengan imejan berformat digital dan bahan video bagi meningkatkan proses pembelian di kedai mereka sekali gus membina kepercayaan dan keyakinan mereka.

En. Leslie Choong, Pengarah Diamond & Platinum berkata: “Kami berasa sangat gembira untuk bekerjasama dengan Sarine. Diamond & Platinum bersedia untuk memanfaatkan penggredan prestasi cahaya yang terbukti secara saintifik dan memberi suntikan dorongan pembelian baharu kepada pasaran Malaysia dan Brunei. Pembeli dari kedua-dua negara akan berpeluang untuk merasai perjalanan pembelian yang berkembang maju dengan meneliti laporan digital berlian Estrella. Ia akan menyediakan suasana pembelian yang aman dan tenang untuk laporan digital bertambah nilai sedemikiannya untuk pengguna.”

En. Noy Elram, Pengarah Urusan APAC Sarine, menyatakan: “Pengguna celik teknologi hari ini mengharapkan tahap inovasi teknologi baharu yang memberi harapan daripada sebuah firma yang andal dan ternama yang dapat memenuhi keinginan mereka selama bertahun-tahun baik yang akan datang. Teknologi Sarine sedang bersiap sedia memenuhi keperluan transformasi generasi akan datang dengan penyertaan jualan runcit.”

Foto – https://photos.prnasia.com/prnh/20200917/2920501-1?lang=0

Source: Sarine Technologies Ltd.

Keywords: Computer/Electronics Fashion Mining/Metals Multimedia/Online/Internet Precious Metals Retail Licensing/marketing agreements

Source: PRNEWSWIRE


HUAWEI Nova 7 SE Kini Rasmi – Tampil Dengan Kirin 820 & Dijual Pada Harga RM1499

Buat peminat HUAWEI, ada sesuatu yang menarik apabila mereka telah melancarkan peranti terbaharu yang dikenali sebagai sebagai Nova 7 SE pada harga RM1499 yang bakal hadir pada 19 Jun.

Peranti ini hadir dengan skrin yang memukau iaitu 6.5″ LCD. MEnariknya, ia tampil dengan cip pemproses Kirin 820 dan dipadankan dengan RAM sebesar 8GB dan storan 128GB>

Dari aspek kamera pula, ia tampil dengan kamera belakang 64MP + 2MP + 2MP. Bagi kamera hadapan pula ia tampil dengan 16MP.

Kapasiti bateri juga boleh tahan apabila ia dihadirkan 4000mAh dan dipadankan dengan pengecasan pantas 40W.

Bagi pembeli terawal, ada sesuatu yang menarik untuk anda apabila anda akan menerima HUAWEI Band 4, akses HUAWEI Video, HUAWEI Book selama 6 bulan, HUAWEI Cloud 15GB selama setahun secara percuma.

Tampil dengan3 varian warna iaitu Space Silver, Midsummer Purple dan Crush Green.


Huawei Kini Berada Di Tangga Ke-48 Dalam ‘Top 100 Most Valuable Global Brands’

Huawei meningkatkan nilai jenamanya sebanyak 22% pada tahun lalu kini yang mana telah menduduki tempat ke-48 di dalam ‘Top 100 Most Valuable Global Brands’ mengikut laporan terkini BrandZ yang dikeluarkan baru-baru ini.

Huawei yang kini berada di tahun ketiga berturut-turut dalam jenama global Top 50, dengan nilai jenama BrandZ Top 100 mencapai sehingga USD4.4 Trilion melihat kenaikan sebanyak 204% sepanjang 12 tahun yang lalu.

Jumlah pertumbuhan bersih jenama tersenarai kini hampir USD750 bilion dengan semua kategori yang mencapai pertumbuhan penuh buat pertama kalinya dalam rekod. Syarikat-syarikat teknologi setakat ini mengetuai senarai global yang mengambil lapan daripada sepuluh tempat di Top 10, dengan nilai jenama gabungan lebih daripada separuh (56%) daripada jumlah nilai jenama syarikat Top 100.

Sebagai pembekal telefon pintar ketiga terbesar di dunia, Huawei bukan sahaja mengungguli pasaran, tetapi juga meningkatkan penguasaan pasaran dengan mantap (11.7%). Lebih-lebih lagi, bahagian pasaran model flagship Huawei meningkat kepada lebih daripada 10% terutamanya di kawasan seperti Eropah dan Timur Tengah.

Selain pelancaran siri Huawei P20 di pasaran global, Huawei telah membuktikan jenama mereka kini bertambah baik!


Reviu Eksklusif: Klipsch Heritage The One, Speaker Audio Mewah

HARGA: 1,399

Siapa tidak kenal dengan jenama Klipsch yang terkenal dengan pengeluaran aksesori telefon pintar berkualiti tinggi seperti earphone, heardphone dan juga speaker wayarles. Terbaru, Klipsch telah memperkenalkan speaker terbaru mereka yang diberi nama Klipsch Heritage The One. Menampilkan rekaan kompak yang kelihatan lebih klasik dan mewah, ianya menawarkan kualiti audio yang sangat memuaskan.

Ia menggabungkan bahan-bahan mewah seperti kayu veneer dan sentuhan tembaga pada butang untuk speaker ini, yang bukan sahaja kelihatan mewah tetapi juga tahan lebih lama. Malah The One juga hadir dengan teknologi terkini, menawarkan kualiti bass yang lebih mendalam, kekuatan bunyi yang maksimum dengan speaker berkembar 2 1/4″ bersama 4.5″ woofer menjadikan masa hiburan mencecah sehingga lapan jam. Klipsch Heritage The One didatangkan dengan dua pilihan warna iaitu Walnut dan juga Ebony yang boleh dipilih mengikut kegemaran anda.

▲ Menampilkan rekaan klasik yang kelihatan lebih mewah, sesuai dengan harganya.

▲ Pada bahagian atas terdapat beberapa butang kawalan yang terdiri daripada LED status bateri, butang kuasa, Bluetooth atau AUX serta kelantangan bunyi.

▲ Pada bahagian belakang speaker telah disediakan dengan port microUSB untuk mengecas serta port 3.5mm audio jack untuk sambungan headphone.

▲ Apabila kekurangan bateri, lampu merah akan dipaparkan dan ketika sedang mengecas pula lampu berwarna hijau akan menyala. Kemudian apabila selesai mengecas, lampu akan dipadamkan.

Tidak dinafikan, kualiti audio yang dihasilkan oleh speaker ini kedengaran lebih jernih dan lantang dengan bass yang mendalam. Walaupun hadir dengan rekaan kompak yang mampu menjimatkan ruang di dalam rumah anda, audionya mampu kedengaran di setiap penjuru rumah anda.

Rekaan klasik moden juga menjadi daya penarik speaker ini, di mana harga yang ditawarkan juga berpatutan. Kepada anda yang sedang mencari sebuah speaker dengan harga yang tidak terlalu mahal, Klipsch Heritage The One mungkin jawapannya!